
পরিচয় 


স্বামী বিবেকানন্দের পুস্তকগুলির মধ্যে অধিকাংশই 
বক্ৃতাকারে প্রদত্ত হইয়াছিল, লেখার ভাগ অপেক্ষাকৃত , 
অল্প। বর্তমানে তাহার চারিটি ইংরাজী রচনার বঙ্গানুবাদ 
“হিন্দুধর্মের নবজাগরণ' নাম দিয়! প্রকাশ কর! গেল। 

তাহার আমেরিকা গমনের প্রায় এক বৎসর পরে 
মাদ্রাজবাসিগণ এক সুবৃহৎ সভায় সমবেত হইয়া তীহার 
তথায় হিন্দুধন্ম প্রচারের অদ্ভুত সাফল্যে আনন্দ প্রকাশ 
করিয়া এক অভিনন্দনপত্র প্রেরণ করেন। তদ্ত্তরে তিনি 
প্রাচীন ও আধুনিক শাস্ত্র ও সম্প্রদায় সমূহের সংক্ষিপ্ত, 
বিশ্লেষণ করিয়৷ হিন্দুধর্মের যথার্থ স্বরূপ বিবৃত করিয়া, 
শ্রীরামকৃষ্-শিব্যগণ-প্রচারিত তত্বসমূহের সহিত উহার 
সামগ্রস্ত সাধন করিয়া « এবং ভারতবাসী, বিশেষতঃ 
বাঙ্গালী যুবকগণকে এই সনাতন ধর্ম প্রচার জন্য 
বদ্ধপরিকর হইবার নিমিত্ত ত্যাগ ব্রত গ্রহণে উৎসাহিত 
করিয়া যে পাণ্ডিত্য, অভিজ্ঞতা ও উদ্দীপনাপূর্ণ সুবৃহৎ. 
ইংরাজী পত্র প্রেরণ করেন, প্রথমটি তাহারই বঙ্গান্থবাদ। 

দ্বিতীয়টিতে খেতড়িরাজের . অভিনন্দনের উত্তরে 
হিন্দুধর্মের ক্রমবিকাশের পরিচয় দিয়া ও বর্তমানকালে 
ভগবান্‌ শ্রীরামকৃষ্ণদেব প্রচারিত সমন্বয়ের উল্লেখ করিয়া 


[ক] 
উক্ত রাজাকে সনাতনধর্ম্মের রক্ষণার্থ আহ্বান করা 
হইয়াছে। তৃতীয় ও চতুর্থ রচন। দুইটি মাদ্রাজে প্রকাশিত 
দ্রহ্মবাদিন্ট পত্রের সম্পাদককে লিখিত ভারতহিতৈষী 
অধ্যাপক ম্যাক্সমূলার ও ডয়েসন সম্বন্ধীয় পত্রদবয় । 

মূল ইংরাজীর ভাঁষা এরূপ জীবন্ত যে, অনুবাদে 
তাহার কিছুই প্রকাশ পায় নাই বলিলেও চলে। বহু 
পূর্বে প্রথম তিনটির অনুবাদ 'উদ্বোধন*পত্রে প্রকাশিত 
হয়। এক্ষণে যাহাতে এইগুলি বহু প্রচারিত হয়, 
তহুদ্দেশ্যে কিছু কিছু সংশোধন করিয়া ও শেষ লেখাটির 
অনুবাদ করাইয়া পুস্তিকাকারে প্রকাশ করা গেল। 
কারণ, সকলেরই, বিশেষতঃ বাঙ্গালীর পক্ষে জানিবার 
॥ অনেক মুল্যবান্‌ তথ্য ইহাতে আছে। ধাহারা ইংরাজী- 
ভাষানভিজ্ঞ, তাহারা এতৎপাঠে সংক্ষেপে স্বামিজীর 
হিন্দুধর্ম সম্বন্ধীয় মতসমূহের সহিত পরিচয় লাভ 
করিলে এবং ইংরাজীভাষাভিজ্ঞগণের স্বামিজীর মূল 
লেখার প্রতি দৃষ্টি আকৃষ্ট হইলে এই উদ্যম সফল 


জ্ঞান করিব। ইহাতে কয়েকটি পাদটীকাও সংযোজিত 
হইয়াছে। ইতি_ 

জিন্দুম্বন্স্রেত্ত নল্বজ্ঞালাত্তী 
হিন্দুধর্মের সার্ব্ভৌমিকতা * 


মাদ্রাজ-নিবাসী স্বদেশী স্বধর্ম্মাবলম্বী বন্ধুগণ,_ 

হিন্দুধর্ম প্রচারকার্য্যের জন্য আমি যৎকিঞ্চিৎ যাহা 
করিয়াছি, তাহ! যে তোমরা আদরের সহিত অনুমোদন 
করিয়াছ, তাহাতে আমি পরম আহ্লাদিত হইলাম । 
এই আনন্দ, আমার নিজের এবং সুদূর বিদেশে আমার 
প্রচারকার্যের ব্যক্তিগত প্রশংসার জন্য নহে। আমার 
আহ্লাদের কারণ এই ;_-তোমরা যে. হিন্দুধর্মের 
পুনরুখানে আনন্দিত, তাহাতে ইহাই স্পষ্ট দেখাইতেছে 
যে, যদিও হতভাগ্য ভারতের মস্তকের উপর দিয়া! কতবার 
বৈদেশিক আক্রমণের বঞ্জাবাত গিয়াছে, যদিও শত 
শত শতাব্দী ধরিয়া আমাদের নিজেদের উপেক্ষায় এবং 
আমাদের বিজেতৃগণের অবজ্ঞা প্রাচীন আর্ধ্যাবর্তের 
মহিম! স্পষ্টই ম্লান হইয়াছে, যদিও শত শত শতাব্দীব্যাগী 
বন্যায় হিন্দুধর্ম্মরপ সৌধের অনেকগুলি মহিমময় 
অবলম্বনস্তম্ত, অনেক সুন্দর সুন্দর খিলান ও অনেক 


* মাদ্রা-বাসী দিগের অভিনন্দন-পত্রের উত্তর (১৮৯৪) 

হিন্দুধর্মের নবজাগরণ 


পূর্ব পার্খপ্রস্তর ভামিয়া গিয়াছে, তথাপি উহার ভিত্তি 
অটলভাবে এবং উহার সন্ধিপ্রস্তর অটুটভাবে বিরাজমান ; 
যে আধ্যাত্মিক ভিত্তির উপর হিন্দুজাতির ঈশ্বরভক্তি ও 
সর্ববভূতহিতৈষণারূপ অপূর্বব কীত্তিস্তম্ভ স্থাপিত, তাহ 
পূর্বববৎ অটুট ও অবিচলিতভাবে বর্তমান। তাহার 
অতি অনুপযুক্ত দান আমি, ভারতে ও সমগ্র জগতে 
ধাহার বাণী প্রচারের ভারপ্রাপ্ত হইয়া ধন্য হইয়াছি, 
তোমরা তাহাকে আদরপূর্ববক গ্রহণ করিয়াছ ; তোমরা 
তোমাদের স্বাভাবিক অন্তনিহিত আধ্যাত্মিক শক্তিবলে 
তাহাতে এবং তাহার উপদেশে সেই মহতী আধ্যাত্মিক 
বন্যার প্রথম অক্ষুট ধ্বনি গুনিয়াছ, যাহা নিশ্চিত অনতি- 
দীর্ঘকালে ভারতে ছুর্দমনীয় বেগে উপস্থিত হইবে, অনন্ত 
শক্তিত্রোতে যাহা কিছু দুর্বল ও দোষযুক্ত, সব ভাসাইয়া 
দিবে আর হিন্দুজীতির শত শত শতাব্দী ধরিয়া নীরব 
সহিষুতার পুরস্কারম্থরূপ, তাহাদিগকে অতীত হইতেও 
উচ্দ্বলতর গৌরবমুকুটে ভূষিত করিয়া তাহাদের বিধি- 
প্রাপ্য স্বত্ব স্বরূপ, উচ্চপদবীতে উন্নীত করিবে এবং 
সমগ্র মানবজাতির সম্বন্ধে উহার যে কার্ধ্য অর্থাং 
আধ্যাত্মিক প্রকৃতিসম্পন্ন মানবজাতির বিকাশ, তাহাও 
সম্পাদন করিবে । 

দাক্সিণাত্যবাসী তোমাদের নিকট আর্ধ্যাবর্তবাসিগণ 

২ 


_ হিন্দুধর্মের সার্বভৌমিকত। 


বিশেষ খনী, কারণ, ভারতে আজ যে সকল শক্তি কার্ধ্য 
করিতেছে, তাহাদের অধিকাংশেরই মূল দাক্ষিণাত্য ৷ 
শ্রেষ্ঠ ভাষ্যকারগণ, যুগপ্রবর্তনকারী আচাধ্যগণ, যথা 
শঙ্কর, রামানুস্স ও মধ্ব,১ ইহারা সকলেই দাক্ষিণাত্যে 
জন্মিয়াছিলেন। যে মহাত্মা শঙ্করের নিকট, জগতের 
প্রত্যেক অদ্বৈতবাদীই অমোচ্য খণজালে আবদ্ধ ; যে 
মহাত্মা! রামানুজের, স্বর্গীয় স্পর্শ, পদদলিত পারিয়াগণকেও 
আলওয়ারে২ পরিণত করিয়াছিল; সমগ্র ভারতে 
শক্তিসঞ্চারকারী আর্ধ্যাবর্তের সেই একমাত্র মহাপুরুষ 
শ্রীকৃষ্ণচৈতন্তের অন্ুবন্তিগণও যে মহাঁতা মধ্বের শিষ্যত্ব 
স্বীকার করিয়াছিলেন, তাঁহাদের সকলেরই জন্মস্থান 
দান্সিণাত্য । বর্তমানকালেও বারাণীধামের শ্রেষ্ঠ গৌরব- 
স্বরূপ মন্দিরসমূহে দাক্ষিণাত্যবাসীরই প্রাধান্য» তোমাদের 
ত্যাগই হিমালয়ের সুদুরবর্তাঁ চূড়াস্থিত পবিত্র দেবালয়- 


(১) রামানুজ বিশিষ্টাদ্বৈতবাদের গতি্ঠাতী ও বেদান্তদর্শনের 
উপর ও মতস্গত ব্যাখ্যাযুক্ত শ্রীভাষ্যের রচয়িত|। বিশিষ্টাদ্বৈতবাদ 
মতে চিৎ (জীব) অচিৎ (জড়) ও তাহাদের অন্তর্ধ্যামী ঈশ্বর এই 
তিন তত্ব আছে । মধ্বাচাধ্য দৈতবাদের প্রতিষ্ঠাতা । 

(২) দাক্ষিণাত্যের চণ্ডালতুল্য অস্পৃশ্ত নীচ জাতিবিশেষকে 
পারিয়|। বলে। আলওয়ার শব্দের অর্থ ভক্ত। বিশিষ্টাদবৈতবাদী 
ভক্তগণকে আলওয়ার বলে। 


হিন্দুধর্মের নবজীগরণ 


সমূহকে শাসন করিতেছে। অতএব মহাপুরুষগণের 
পুতশোণিতে . পুঁরিতধমনী, তথাবিধ  আচার্যযগণের 
আশীর্ববাদে ধন্যজীবন, তোমরা যে ভগবান্‌ শ্রীরামকৃষ্ণের 
বাণী সর্বপ্রথম বুঝিবে ও আদরপূর্ববক গ্রহণ : করিবে, 
তাহাতে বিম্ময়ের বিষয় কি আছে? 
দাক্ষিণাত্যই চিরদিন বেদবিগ্ভার ভাণ্ডার, সুতরাং 
তোমরা বুঝিবে যে, অজ্ঞ হিন্দুধর্ম-আক্রমণকারী সমা- 
. লোচকগণের পুনঃ পুনঃ প্রতিবাদসত্বেও এখনও শ্রতিই, 
হিন্দুধর্মের বিভিন্ন সম্প্রদায়ের মেরুদগুত্বরূপ। 

জাতিবিদ্যাবিৎ বা ভাষাতত্ববিৎ পণ্ডিতদিগের নিকট 
বেদের সংহিতা ও ত্রা্গণভাগের২ যতই মূল্য হউক, 
'অগ্রিমীলে. হিষেঘোর্জো,  “শন্োদেৰীরভীষটয়ে,* 


(১) বেদ। 

(২) চতুর্ধেদের গ্রত্যেকটিতে তিনটি করিয়া অংশ আছে।, 
বথা--(ক) ভিন্ন ভিন্ন দেবগণের উদ্দেশ্যে স্তোত্রাত্মক মন তরমূহের 
নাম সংহিতা ) (খ) এই সকল মন্ত্র কোন্‌ যজ্ঞে কিরূপে প্রয়োগ 
করিতে হইবে, তাহার বর্ণাত্মক বেদভাগের নাম ব্ৰাহ্মণ ; 
(গ) অরণ্যে খধিগণঘারা আলোচিত তত্বসমূহের নাম আরণ্যক। 
উপনিষতসমূহ এই আরণ্যকের অন্তর্ণাত। 


(৩) এই তিনটি যথাক্রমে খক্‌, যজুঃ 


ও অথর্ববেদের প্রথম 
শ্লোকের অংশম্বরূপ। 


৪ 

প্রভৃতি বৈদিকমন্ত্র উচ্চারণ সহকারে ভিন্ন ভিন্ন রূপ 
বেদীযুক্ত বিভিন্ন যজ্ঞে নানাবিধ আহুতি দ্বারা প্রাপ্য 
ফলসমূহ যতই বাঞ্ছনীয় হউক, সমুদয়ই ভোগৈকফল ; 
আর কেহই কখন এগুলি মোক্ষলনক বলিয়া তর্কে প্রবৃত্ত 
হয় নাই। স্থুতরা আধ্যাত্মিকতা ও মোক্ষমার্গের 
উপদেশক জ্ঞানকাণ্ড, যাহা আরণ্যক বা শ্রুতিশির 
বলিয়া কথিত হয়, তাহাই ভারতে চিরকাল শ্রেষ্ঠ আসন 
অধিকার করিয়াছে ও চিরকাল করিবে । 

সনাতন ধর্মের নানামতমতান্তর-রূপ গোলকধাধায়, 
দিগ্ভ্রান্ত, একমাত্র যে ধর্মের সার্বজনীন উপযোগিতা, 
তৎপ্রচারিত “অণোরণীয়ান্‌ মহতো৷ মহীয়ান! ব্রন্মোর 
অবিকল প্রতিবিশ্বন্বরূপ__পূর্ববত্রান্তসংস্কারবশবত্তী হইয়া 
তদ্বৰ্ম্মমৰ্ম্মবোধে অক্ষম, জড়বাদসর্ববন্থ জাতির নিকট 
খণস্থত্রে প্রাপ্ত আধ্যাত্মিকতার মান্দগ্ডাবলম্বনে অন্ধকারে 
অন্বেষণপরায়ণ, আধুনিক হিন্দুযুবক বৃথাই তাহার পূর্ব্ব- 
পুরুষগণের ধর্ম বুঝিতে চেষ্টা করেন এবং হয় এ চেষ্টা 
একেবারে পরিত্যাগ করিয়া ঘোর অজ্ঞেয়বাদী হইয়া 
পড়েন অথব! স্বাভাবিক ধর্মভাবের প্রেরণায় পশুজীবন- 
যাপনে অসমর্থ হইয়া প্রীচ্যগন্ধী বিবিধ পাশ্চাত্য জড়- 
বাদের নির্যাস অসাবধানে পান করেন এবং শ্রুতির এই 
ভবিষ্যদ্বাণী সফল করেন £__ 

৫ 


হিন্দুধর্ম্নের নবজাগরণ 


পরিযন্তি মুঢ়া অন্ধেনৈব নীয়মান! যথাহন্ধাঃ।৯ 

তাহারাই কেবল বাঁচিয়া যান, ধাহাদের আত্মা জদ্‌- 
গুরুর জীবনপ্রদ স্পর্শবলে জাগ্রত হয়। 

ভগবান্‌ ভাষ্যকার ঠিকই বলিয়াছেন,__ 

ছু্লভং ত্রয়মেবৈতৎ দেবানুগ্রহহেতুকম্‌ 

মনুয্যত্বং মুমুক্ষুত্বং মহাপুরুষসংশ্রয়ঃ ॥৬ . 

পরমাণু, দ্যণুক, ত্রসরেণু প্রভৃতি সম্বন্ধীয় অপূৰ্ব্ব 
সিদ্া্তপ্রস্থ বৈশেষিকদের* স্বক্ম বিচারসমূহই হউক, 
অথবা নৈয়ায়িকদের জাতিদ্রব্যগুণসমবায়ৎ প্রভৃতি 

(১) কঠোপনিষদ্‌। অন্ধের দ্বার! নীর়মান অন্ধের তার মূট়েরা 
নান! দিকে ঘুরিয়] বেড়ায় । 

(২) শ্রীশঙ্করাচার্্য। 

(৩) বিবেকচূড়ামণি, ৩। এই তিনটি অতি দুর্লভ, দেবাস- 
গ্রহেই লাভ হইয়া থাকেত_মনস্তজন্মলাভ, মোক্ষের প্রবল ইচ্ছা ও 
মহাপুরুষের আশ্রলাঁভ । 

(৪) দ্যণুক= দুইটি অণুর সম্মিলিত অবস্থা। ত্রদরেণু তিনটি 
দ্যণুকের সম্মিলিত অবস্থা । ( বৈশেষিক ) হিনদুরশন প্রধানতঃ ছয়টি 
১। বৈশেষিক_ কণাদগ্রণীত, হ। স্বায়_গৌতমপ্রণীত, ৩। 
সাংখ্য--কপিলগ্রণীত,  ৪। যোগ-_পতঞ্জলিগ্রণীত, ৫। পূর্ব 
মীমাংসা (ইহাতে বৈদিক ক্রিয়াকাণ্ডের মীমাংসা আছে) 
জৈমিনিপ্রণীত, ৬। বেদান্ত বা বযাসনথত্র-ব্যাসপ্রশনীত। 

(৫) জব্য-ন্ঠায়মতে দ্রব্য নয়টি, যথা, 


পৃথিবী, জল, তেজ, 
্ k 


NN বস্তুসম্বন্ধীয় অপুর্ববতর বিচারাবলীই হউক, অথবা 


৯. পরিণামবাদের জনকন্বরপ সাংখ্যদিগের তদপেক্ষা 
গভীরতর চিন্তাগতিই হউক, অথবা এই বিভিন্নরূপ 
বিশ্লেষণাবলীর সুপক্ক ফলস্বরূপ ব্যাসনূত্রই হউক, 
মন্ুয্য-মনের এই সকল বিবিধ সংশ্লেষণ ও বিশ্লেষণের 
একমাত্র ভিত্তি শ্রুতি। এমন কি, বৌদ্ধ বা জৈন- 
দিগের দার্শনিক গ্রন্থাবলীতেও ক্রুতির সহায়তা 
পরিত্যক্ত হয় নাই, আর অন্তঃ কতকগুলি বৌদ্ধ- 
সম্প্রদায়ে এবং জৈনদের অধিকাংশ গ্রন্থে শ্রুতির 
প্রামাণ্য সম্পূর্ণরূপে স্বীকৃত হইয়া থাকে ; তবে তাহার! 
শ্রুতির কোন কোন অংশকে ব্রাহ্মণগণ কর্তৃক প্রক্ষিপ্ত 
বলিয়া ‘হিংসক’ শ্রুতি আখ্যা দেন-__এবং সেগুলির 
প্রামাণ্য স্বীকার করেন না। বর্তমান কালেও স্বগীয় 


| হিন্দুধর্মের সার্ব্বভৌমিকত৷ 
| 

বায়ু, আকাশ, দিক্‌, কাল, আত্মা ও মন। জাতি-__কতকগুলি 
বস্তুর সাধারণ ধর্ম, যাহা দ্বারা শ্রেণী বিভাগ করা যাইতে পারে, 
যেমন পশুত্ব, মনুষ্যত্ব । গুণ_ ন্যায় মতে গুণ বলিতে-__রূপ, রস, 

টা গন্ধ, স্পর্শ, সংখ্যা, পরিমিতি, পৃথকত্ব, সংযোগ, বিভাগ, পরত্ব, 
অপরত্ব, বুদ্ধি, মুখ, দুঃখ, ইচ্ছা, দেষ, গুরুতর, দ্রবত্ব, প্েহ, 
সংস্কার, অদৃষ্ট ও শব্দ, এই কয়েকটিকে বুঝায় । সমবার_-যেমন 
ঘটে ও যে মৃত্তিকা উহ! নিশ্মিত, তাহাদের মধ্যে সমবায় 
সম্বন্ধ । 


হিন্দুধর্মের নবজাগরণ 


মহাত্ম। স্বামী দয়ানন্দ সরম্বতীও* এতদ্বিধ মত 
পোষণ করিতেন । 

যদি কেহ জিজ্ঞাসা করেন, প্রাচীন ও বর্তমান সমুদয় 
ভারতীয় চিন্তাপ্রণালীর কেন্দ্র কোথায়, যদি কেহ 
নানাবিধ শাখাপ্রশাখাবিশিষ্ট হিন্দুধর্মের প্রকৃত মেরুদণ্ড 
কি, জানিতে চান, তবে অবশ্য ব্যাসস্ত্রকেই এই কেন্দ্র, 
এই মেরুদণ্ড বলিয়| প্রদর্শিত হইবে। 

. হিমাচলস্থিত অরণ্যানীর হৃদয়স্তব্ধকারী গান্তীর্য্যের 
মধ্যে স্বর্ণদীর গভীর ধ্বনিমিশ্রিত অদ্বৈতকেশরীর অস্তি- 
ভাতি-প্রিয়রূপ২ বজ্রগন্তীর রবই কেহ শ্রবণ করুন, 
অথবা বৃন্দাবনের মনোহর কুঞ্জসমূহে ‘পিয়া গীতম্”১ 
কুজনই শ্রবণ করুন, বারাণসীধামের মঠসমূহে সাধু- 
দিগের গভীর ধ্যানেই যোগদান করুন, অথব! নদীয়া- 


(১) আধ্যসমাজের বিখ্যাত প্রতিষ্ঠাতা । ইহার মত 
পঞ্জাবে খুব প্রচলিত। ব্রাঙ্গদের সঙ্গে ইহার অনেক বিষয়ে 
একমত। 

(২) অদ্বৈতকেশরী--অদ্বৈতবাদরূপ সিংহ অর্থাৎ সর্ববমত শ্রেষ্ঠ 
অদ্বৈতবাদ। অস্তি, ভাতি ও প্ৰিয়= সৎ, চিৎ, আনন্দ। এই 
তিনটি শব্দ পঞ্চদশীতে ব্যবহৃত হইয়াছে। 

(৩) ভাবুক বৈষ্ণবেরা, বৃন্দাবনের কুঞ্জমধ্যে বিহগগণের গীতি- 
মধ্যে এই ধ্বনি শুনিতে পাঁন-_অর্থ, রাধারুষ্ণ। 

৮ 


ক্যা কলত কং, * _ বৃশ্লান্া ক -_ 1 
ত 

“বিহারী শ্রীগৌরাজের ভক্তগণের উন্মাদনবৃত্যে যোগদানই 
করুন, বড়গেলে তেঙ্গেলে২ প্রভৃতি শীখাযুক্ত 


. বিশিষ্টাদ্ৈতমতাবলম্বী আচার্ধ্যগণের পাদমুলেই উপবেশন * 


করুন, অথবা মাধব সম্প্রদায়ের আচাধ্যগণের' বাক্যই 
শদ্ধাসহকাঁরে শ্রবণ করুন, গৃহী শিখদিগের ওয়া 
গুরুকি ফতে”২ রূপ সমরবাণীই শ্রবণ করুন, 
অথবা উদাসী ও নির্লাদিগের গ্রন্থদাহেবেরত 
উপদেশই শ্রবণ করুন, কবীরের সন্যাসী শিষ্যগণকে 
সৎসাহেব* . বলিয়া অভিবাদনই করুন, অথবা 

(১) প্রথমোক্তটি সংস্কৃত ভারায় রচিত শাস্ত্র অর্থাৎ প্রাচীন 
বেদ বেদান্ত প্রভৃতি ও আধুনিক শ্রীভাস্কা প্রভৃতিকে অধিক 
প্রামাণ্য জ্ঞান করেন। দ্বিতীয়োক্তেরা দিব্যপ্রবন্ধ নামক তামিল 
ভাষায় রচিত গ্রন্থের বিশেষ পক্ষপাতী । আরো অনেক অনেক 
বিষয়ে উভয়ের মতভেদ আছে । 

(২) গুরুর জয় হউক। 

(৩) উদাসী ও নির্মল! দুইটি নানকপন্থী সম্্রদায়। প্রথমটি 
নানকের পুত্র শ্রীটাদ কর্তৃক স্থাপিত; দ্বিতীয়টি গুরুগোবিন 
স্থাপিত।  গ্রন্থসাহেব__নাঁনকপন্থীদের ধর্থগ্রন্থ। ইহাতে নানক 
হইতে গুরুগোবিনদ পর্য্যন্ত দশগুরুর উপদেশ লিখিত আছে। 
শিখের! এই গ্রন্থকে দেবতার স্তায় পূজা করিয়া থাকে। সাহেব 
শব্দের অর্থ মাননীয় । 2: 

(৪) পূজনীয় সাধু । 


হিন্দুধর্মের নবজাঁগরণ 


সখীসম্প্রদায়ের ভজনই শ্রবণ করুন; রাজপুতানার 
সংস্কারক দাদুর অদ্ভুত গ্রন্থাবলী বা তাহার শিষ্য রাজা 
* জুন্দরাদাস ও তাহা হইতে ক্রমশঃ নামিয়া বিচারসাগরের 
বিখ্যাত রচয়িতা নিশ্চলদাসের গ্রন্থ (ভারতে গত 
তিন শতাব্দী ধরিয়। যত গ্রন্থ লিখিত হইয়াছে, সকলের 
অপেক্ষা এই বিচারসাগরগ্রন্থের ভারতীয় জনসমাঁজে 
প্রভাব অধিক) পাঠ করুন, এমন কি, আধ্যাবর্তের 
ভাঙ্গীমেথরগণকে তাহাদের লালগুরুর. উপদেশ বিবৃত 
করিতেই বলুন, তিনি দেখিবেন, এই আচার্য্যগণ ও 
সম্প্রাদায়সমূহ, সকলেই সেই ধর্মমপ্রণালীর অনুবত্তা, 
শ্রুতি যাহার প্রামাণ্যগ্ন্থ, গীতা যাহার ভগবদ্বক্ত- 
বিনিঃস্থত টীকা, শারীরক ভাষ্য» যাহার স্বপ্রণালীবদ্ধ 
বিবৃতি আর পরমহংস পরিত্রাজকাচার্য্যগণ হইতে লাল- 
গুরুর ঘৃণিত মেথর শিষ্যগণ পর্য্যন্ত ভারতের সমুদয় 
বিভিন্ন সম্প্রদায়, যাহার বিভিন্ন বিকাশ । 

অতএব দ্বৈত, বিশিষ্টাদ্বৈত, অদ্বৈত, এবং আরো 
কতকগুলি অনতিপ্রসিদ্ধ ব্যাখ্যাযুক্ত এই পরস্থানত্রয় 


(১) শ্রীশঙ্করপ্রণীত বেদান্ত ভাষ্য | 


(২) উপনিষদ গীতা ও বেদান্ত। সন্্যাসিগণ এই প্রন্থানত্রয়। 
শিক্ষা করিতে বাধ্য । 


১০ 


, হিন্দুধর্মের সাব্বভৌমিকতা! 


হিন্দুধর্মের প্রামাণ্য এন্থস্বরপ, প্রাচীন নারশংসীর* 
প্রতিনিধিম্বরূপ, পুরাণ উহার উপাখ্যানভাগ এবং বৈদিক 
ব্রা্মণভাগের প্রতিনিধিস্বরূপ তন্ত্র উহার কর্ম্মকাণ্ড 
পুর্বোক্ত প্রস্থানত্রয় সকল সম্প্রদায়ের প্রামাণ্যগ্রন্থ, 
কিন্তু প্রত্যেক সম্প্রদায়ই পৃথক্‌ পৃথক্‌ পুরাণ ও তন্ত্রকে 
প্রমাণন্বরূপে গ্রহণ করিয়। থাকেন। | 
আমরা পূর্বেই বলিয়াছি, ভন্ত্রগুলি বৈদিক কর্ম 
কাঁণ্ডেই একটু পরিবর্তিত আকারমাত্র আর কেহ 
উহাদের সম্বন্ধে হঠাৎ একটা অসম্বদ্ধ সিদ্ধান্ত করিবার 
পূর্বেই তাহাকে আমি ব্ৰাহ্মণভাগ, বিশেষতঃ, অধ্বযু্- 
ব্রান্মণভাগের সহিত মিলাইয়া তন্ত্র পাঠ করিতে পরামর্শ 
দিই; তাহা হইলে তিনি দেখিবেন, তন্ত্রে ব্যবহৃত 
অধিকাংশ মন্ত্র অবিকল ব্ৰাহ্মণ হইতে গৃহীত। 
ভারতবর্ষে তন্ত্রের প্রভাব কিরূপ, জিজ্ঞাসা করিলে বল! 
যাইতে পারে যে, শ্রোত ও স্মার্ত কর্ম্ম ব্যতীত হিমালয় 
হইতে কন্তাকুমারী পর্যন্ত সমুদয় প্রচলিত কর্ম্মকাণ্ডই: 
তন্ত্র হইতে গৃহীত আর উহা! শাক্ত, শৈব, বৈষ্ণব প্রভৃতি 
সকল সম্প্রদায়েরই উপাঁসনাপ্রণালীকে নিয়মিত করিয়া 
থাকে। j 
অবশ্য, আমি এ কথা বলি না যে, সকল হিন্দুই 
(>) সংহিতা 

হিন্দুধ্ম্মের নবজাগরণ 


সম্পূর্ণভাবে তাহাদের স্বধর্শ্মের এই সকল মুল সম্বন্ধে 
অবগত আছেন। অনেকে, বিশেষতঃ. নিয়বঙ্গে, এই 
সম্প্রদায় ও প্রণালীসমূহের নাম পর্যন্ত শুনেন নাই; 
কিন্তু জ্ঞাতসারেই হউক বা অজ্ঞাতসারেই হউক, পূর্বোক্ত 
তিন প্রস্থানের উপদেশানুসারে সকল হিন্দুই 
চলিয়াছেন। 

অপর দিকে, যেখানেই হিন্দীভাষ। কথিত হয়, তথা- 
কার অতি নীচজাতি পর্য্যন্ত নিয়বঙ্ের অনেক উচ্চতম 
জাতি হইতে বৈদান্তিক ধর্মসন্বন্ধে অধিক অভিজ্ঞ 

ইহার কারণ কি? 

মিথিলাভূমি হইতে নবদ্বীপে আনীত শিরোমণি, 
গদাধর, জগদীশ প্রভৃতি মনীষিগণের প্রতিভায় সযত্বে 
লালিত ও পরিপুষ্ট। কোন কোন বিষয়ে সমগ্রজগতের 
অন্যান্ত সমুদয় প্রণালী হইতে শ্রেষ্ঠ, অপুর্ব স্থুনিবদ্ধ 
বাকৃশিল্পে রচিত, তর্কপ্রণালীর বিশ্লেষণশ্বরূপ বঙ্গদেশীয় 
্থায়শাস্্র হিন্দুস্থানের সর্বত্র শ্রদ্ধার সহিত পঠিত হইয়া 
থাকে। কিন্তু দুঃখের বিষয়, বেদের চর্চায় বঙ্গবাসীর 
যত্ব ছিল না; এমন কি, কয়েক বর্ষ মাত্র পূর্বের পতঞ্জলির 
মহাভাহ্য* পড়াইতে পারেন, এমন কেহ বঙ্গদেশে 
0) পাশিনিব্যাকরণের ভাস্ত। বোশিক্ষা করিতে হইলে 
পাণিনির বিশেষ আবশ্তক হইয়া! থাকে। 

হিন্দুধর্মের সাবর্বভৌমিকতা 


ছিলেন না বলিলেই হয়। একবার মাত্র এক মহতী 
প্রতিভা সেই “অবচ্ছিন্ন অবচ্ছেদক’* জাল ছেদন 
করিয়া উথিত হইয়াছিলেন-_-ভগবান্‌  শ্রীকৃষ্ণচৈতন্য ৷ 
একবার মাত্র বঙ্গের আধ্যাত্মিক তন্দ্রা ভাঙ্গিয়াছিল ; কিছু 
দিনের জন্য উহা! ভারতের অপরাপর প্রদেশের ধর্ম্ম- 
জীবনের সহভাগী হইয়াছিল । } 

একটু বিস্ময়ের বিষয় এই, শ্রীচৈতন্য একজন 
ভারতীর নিকট সন্যাস লইয়াছিলেন, সুতরাং ভারতী২ 
ছিলেন বটে, কিন্ত মাধবেন্দ্রপুরীর শিশ্য ঈশ্বরপুরীই প্রথম 
তাহার ধর্ম প্রতিভা জাগ্রত করিয়া দেন। 

বোধহয় যেন পুরীসম্প্রদায় বঙ্গদেশের আধ্যাত্মিকতা 
জাগাইতে বিধাতা কর্তৃক নিন্দিষ্ট। ভগবান্‌ শ্রীরামকৃষ্ণ 
'তোতাপুরীর নিকট সন্যাসাশ্রম গ্রহণ করেন। 

শ্রীচৈতন্ত ব্যাসস্থত্রের যে ভাষ্য লিখেন, তাহা হয় 
নষ্ট হইয়াছে, না হয় এখন পর্যন্ত পাওয়া যার নাই। 
তাহার শিষ্যের৷ দাক্ষিণাত্যের মাধবসন্প্রদায়ের সহিত 


(১) স্তারে ব্যবহৃত শব্ৰয়--অবচ্ছিন্ন শব্দের অর্থ বিশিষ্ট, 
যাহ! দ্বারা সীমাবদ্ধ করে, অবচ্ছেদকের অর্থ__যে বিশিষ্ট করে। 

(২) শঙ্করাচার্যের শিষ্যগণ দশটি সন্যাসী সম্প্রদায় স্থাপন 
করেন। ইহাদিগকে দশনামী বলে। বথা_-গিরি, পুরী, ভারতী, 
বন, অরণ্য, পর্ববত, সাগর, তীর্থ, সরস্বতী, আশ্রম। / 

হিন্দুধর্মের নবজাগরণ 


যোগ দিলেন। ক্রমশঃ রূপ-সনাতন ও জীবগোম্বামী 
প্রভৃতি মহাপুরুষগণের আসন বাবাজীগণ অধিকার 
করিলেন। তাহাতে শ্রীচৈতন্যের মহান্‌ সম্প্রদায় ক্রমশঃ 
ধ্ংসাভিমুখে যাইতেছিল, কিন্তু আজকাল উহার 
পুনরভ্যু্থানের চিহ্ন দেখা যাইতেছে । আশা করি, উহা, 
শীঘ্রই আপন লুপ্তগৌরব পুনরুদ্ধার করিবে। 

সমুদয় ভারতেই শ্রীচৈতম্ের প্রভাব লক্ষিত হয়। 
যেখানেই লোক ভক্তিমার্গ জানে, সেখানেই তাহার 
বিষয় লোকে আদরপূর্ববক চচ্চা করিয়া থাকে ও তাহার, 
পুজা করিয়া থাকে । আমার বিশ্বাস করিবার অনেক 
কারণ আছে যে, সমুদয় বল্লভাচাধ্যসম্প্রদায়, শ্রীচৈতন্য 
সম্প্রদায়ের শাখাবিশেৰ মাত্র। কিন্ত তাহার তথাকথিত 
বঙ্গীয় শিষ্যগণ জানেন না, তাহার প্রভাব এখনও কিরপে 
সমগ্র ভারতে কার্ধ্য করিতেছে। কিরূপেই বা জানিবেন? 
শিষ্যগণ গদিয়ান হইয়াছেন, কিন্ত তিনি নগ্রপদে ভারতের 
দ্বারে দ্বারে বেড়াইয়া আচগুালকে ভগবানের প্রতি 
প্রেমসম্পন্ন হইতে ভিক্ষা করিতেন । 


যে অদ্ভুত ও অশাস্ত্রীয় কুলগুরুপ্রথা, বঙ্গদেশ এবং 


(১) বৈষ্ঞবসন্প্রদারবিশেষ। বল্লভাচাধ্য বিষুম্বামীর শিষ্য । 
এই সম্প্রদায় বোম্বাই অঞ্চলে খুব প্রবল। 


১৪ 


হিন্দুধর্মের সাব্বভৌমিকতা 


অধিক পরিমাণে বঙ্গদেশেই প্রচলিত, তাহাও উহার, 
ভারতের অন্যান্য প্রদেশের ধর্ম্মজীবন হইতে পৃথক্‌ 
থাকিবার আর একটি কারণ।  সর্ববপ্রধান কারণ এই 
যে, বঙ্গদেশ এখন পর্য্যন্ত বাহারা সব্বোচ্চ ভারতীয় 
আধ্যাত্মিক সাধনের প্রতিনিধি ও ভাণ্তারম্বরূপ, সেই মহান্‌ 
সন্নযাসিসম্প্রদায়ের জীবন হইতে কখন শক্তিপ্রাপ্ত হয় নাই। 

বঙ্গের উচ্চবর্ণেরা ত্যাগ ভালবাসেন না, তাহাদের 
ঝোক ভোগের দিকে । তাহার! কিরূপে আধ্যাত্মিক 
বিষয়ে গভীর অন্তর্দৃষ্টি লাভ করিবেন? 'ত্যাগে- 
নৈকে অমৃতত্বমানশ্ুঃ১ অন্যপ্রকার কিরূপে সম্ভব হইবে? 

অপর দিকে, সমুদয় হিন্দীভাষী ভারতের মধ্যে 
ক্রমান্বয়ে অনেক নুদুরব্যাপিপ্রভাবসম্পন্ন মহা মহা 
ত্যাগী আচাধ্যগণ বেদান্তের মত প্রতি গৃহে প্রবিষ্ট 
করাইয়া দ্রিয়াছেন। বিশেষতঃ পাঞ্জাবকেশরী রণজিৎ 
সিংহের রাজত্বকালে ত্যাগের যে মহিমা প্রচারিত হয়, 
তাহাতে অতি নিম্বশ্রেণীর লোকেও বেদান্তদর্শনের 
উচ্চতম উপদেশ পর্য্যন্ত শিক্ষা পাইয়াছে। প্রকৃত গর্ব্বের 
সহিত পাঞ্জাবী কৃষকবালিকা৷ বলিয়া থাকে তাহার চরকা॥ 
পর্য্যন্ত সোহহং সোহহং ধ্বনি করিতেছে। আর আমি 


(১. একমাত্র ত্যাগের দ্বারাই অমৃতত্ব অর্থাৎ মুক্তিলাভ হয়। 

হৃধীকেশের১ জঙ্গলে জন্যাসিবেশধারী মেথরত্যাগী- 
দিগকে বেদান্ত পাঠ করিতে দেখিয়াছি। অনেক গর্বিত 
উচ্চবর্ণের লোকও তাহাদের পদতলে বসিয়া আনন্দের 
সহিত উপদেশ প্রান্ত হইতে পারেন। কেনই বা না 
করিবেন? “অন্ত্যাদপি পরোধর্ম 1২ 

অতএব উত্তর পশ্চিমাঞ্চল ও পাঞ্জাববাসীরা, বঙ্গদেশ, 
বোম্বাই ও মাদ্রাজের অধিবাঁসিগণ হইতে ধর্ম্মবিষয়ে 
অধিক শিক্ষিত। দশনামী, বৈরাগী, পন্থী প্রভৃতি 
বিভিন্ন সম্প্রদায়ের ত্যাগী পরিব্রাজকগণ প্রত্যেকের 
দ্বারে দ্বারে গিয়! ধর্ম্ম বিলাইতেছেন। মূল্য এক টুক্রা 
রুটিমাত্র। আর তাহাদের মধ্যে অনেকে কি মহৎ 
ও নিঃস্বার্থচরিত্র !  কাচুপন্থী সম্প্রদায়ভুক্ত ( যাহার! 
প্রচলিত কোন সম্প্রদায়ের সহিত মিশিতে চান না) 


৬) হর্িদ্বার হইতে ১২ মাইল দূরে হিমালয়ের পাদদেশে 
অবস্থিত সাধুদের তপোভূমি। এখানে নানা, সম্প্রদায়ের সাধু 
কুটার বীধিয়া বর্ষাকাল ব্যতীত ৮ মাম সাধনভজন শান্্রপাঠাদি 
করেন। 

(২) নীচ ব্যক্তিগণের নিকট হইতেও শের গ্রহণ করিবে। 
( মন্থসংহিতা )। 

(৩) বৈষ্ণবপাঁধুগণকে বৈরাগী বলে। প্ী, বথা--কবীরপন্থী, 
নানকগন্থী প্রভৃতি। 

একজন সন্গ্যাপী আছেন।৯ তিনি উপলক্ষ্য হইয়া 
সমুদয় রাজপুতানায় শত শত বিদ্যালয় ও দাতব্য আশ্রম 
স্থাপন করিয়াছেন। তিনি জঙ্গলের ভিতর হাসপাতাল 
খুলিয়াছেন, হিমালয়ের দুর্গম গিরিনদীর উপরে 
লৌহসেতু নিৰ্ম্মাণ করাইয়াছেন, কিন্ত তিনি কখন মুদ্রা 
স্পর্শ করেন নাঃ তাহার একখানি কম্বল ছাড়া 
সাংসারিক সম্বল আর কিছুই নাই, এইজন্য তাহাকে 
লোকে কম্লী স্বামী বলিয়া ডাকে_-তিনি দ্বারে দ্বারে 
মাধুকরী দ্বারা আহার সংগ্রহ করেন। আমি তীহাকে 
কখন এক বাড়ীতে স্থুলভিক্ষা করিতে দেখি নাই, পাছে 
গৃহস্থের কোন ক্লেশ হয়। আর এরূপ সাধু তিনি এক! 
নহেন, এরূপ শত শত সাধু রহিয়াছেন। তোমরা কি 
মনে কর, যত দিন এই ভূদেবগণ ভারতে জীবিত 
থাকিয়া তাহাদের দেবচরিত্ররূপ ছূর্ভেগ্ভ প্রাচীর দ্বার! 
সনাতন ধর্মকে রক্ষা করিতেছেন, তত দিন এই প্রাচীন 


. ধর্মের বিনাশ হইবে? 


এই দেশে ( আমেরিকায় ) পাঁদরিগণ বৎসরের মধ্যে 
ছয় মাস মাত্র প্রতি রবিবার ছুই ঘণ্টা ধর্ম্মপ্রচারের জন্য 
৩০০০০, ৪০০০০, ৫০০০০, এমন কি, ৯০০০০ টাক! 
পর্ধান্ত বেতন পাইয়া থাকেন। আমেরিকাবাসিগণ 


(১) ইনি ইহার কয়েক বর্ষ পরে দেহরক্ষা করিয়াছেন। 

তাহাদের ধর্ম্মরক্মার জন্য কত লক্ষ লক্ষ মুদ্র। ব্যয় 
করিতেছেন আর বাঙ্গালী যুবকগণ শিক্ষা পাইয়াছেন, 
কম্লী স্বামীর ন্যায় এই সকল দেবতুল্য সম্পূর্ণ নিঃস্বার্থ 
ব্যক্তিগণ অলস ভবঘুরে মাত্র ! 

'মন্তক্তানাঞ্চ যে ভক্তান্তে মে ভক্ততমা মতা? ৷: 

একটি চূড়ান্ত দৃষ্টান্ত লও-_একজন অতি অজ্ঞ 
বৈরাগীর কথা ধর। “তিনিও যখন কোন গ্রামে গমন 
করেন, তিনিও  তুলসীদাদ২ বা চৈতন্যচরিতামৃত 
হইতে যাহা জানেন, অথবা দাক্ষিণাত্যে হইলে আল- 
ওয়ারদিগের নিকট হইতে যাহা জানেন, তাহা. শিখাইতে 
চেষ্টা করেন। ইহা কি কিছু উপকার করা নহে? 
আর এই সমুদয়ের বিনিময়ে তাহার প্রাপ্য এক টুকরা 
রুটি ও একখণ্ড কৌগীন।  ই'হাঁদিগকে নির্দিরভাবে 
সমালোচনা! করিবার পূর্বে, ভ্রাতৃগণ, তোমরা চিন্তা 
কর, তোমাদের স্বদেশবাঁসিগণের জন্য কি করিয়াছ, 
যাহাদের ব্যয়ে তোমরা শিক্ষা পাইয়া, যাহাদিগকে 


(১) আদি পুরাণের এক শ্রোকের অংশ । “আমার ভক্তের 
যাহার! ভক্ত, তাহারাই আমার শ্রেষ্ঠ ভক্ত, এই আমার মত; | 

(২) ব্বনামখ্যাত সাধু। ইহার রচিত রামায়ণ হিন্দুস্থানীর! 
অতি ভক্তিপূর্ব্বক পাঠ করিয়া থাকেন। ইহার দৌহাগুলিও অতি 
গভীর উপদেশপূর্ণ। 

শোষণ করিয়া তোমাদের পদগৌরব রক্ষা তত 
ও 'বাবাজীগণ কেবল ভবঘুরে মাত্র এই শিক্ষা 
(তোমাদের শিক্ষকগণকে, বেতন দিতে হয় । 

আমাদের কতকগুলি স্বদেশী বঙ্গবাসী হিন্দুধর্মের 
এই পুনরুথানকে হিন্দুধর্মের নূতন বিকাশ’ বলিয়া 
তাহার সমালোচনা করিয়াছেন। তাহারা উহাকে 
“নূতন” আখ্যা দিতে পারেন। কারণ, হিন্দুধর্ম সবে 
মাত্র বাঙ্গাল! দেশে প্রবেশ করিতেছে ; এখানে এতদিন 
ধর্মী বলিতে কেবল আহার বিহার ও বিবাহ-সম্বন্ধীয় 
কতকগুলি দেশাচারমাত্রকেই বুঝাইত। ৰ 

রামকৃষ্ণ-শিষ্যগণ হিন্দুধর্মের যে ভাব সমগ্র ভারতে 
প্রচার করিতেছেন, তাহা সংশাস্ত্রের অনুমোদিত কি না, 
এই ক্ষুদ্র পত্রে সেই গুরুতর প্রশ্নের বিচারের স্থান নাই। 
তবে আমি আমার সমালোচকগণকে কতকগুলি সঙ্কেত . 
দিব, যাহাতে তাহারা আমাদের মত বুঝিতে অনেক 
সাহায্য পাইবেন ! 

প্রথমতঃ আমি কখন এরূপ তর্ক করি নাই যে, 
কৃত্তিবাস ও কাশীদাসের গ্রন্থ হইতে হিন্দুধন্মের যথার্থ ধারণা 
হইতে পারে, যদিও তাহাদের কথা “অমৃতসমান? এবং 
যাহার! উহা শুনেন, তাহারা পপুণ্যবান্ত । হিন্দুধর্ম্ম বুঝিতে 
হইলে বেদ ও দর্শন পড়িতে হইবে এবং সমুদয় ভারতের 

১৯ 

৫ নং 
2 ধর্মাচাধ্য এবং তাঁহাদের শিষ্যগণের 
ঠ পেশাৰ ন্লানিতে হইবে। ক 
িগর্ণ যদি তোমরা গৌতমন্ত্র হইতে আরম্ভ 
করিয়া বাৎস্তায়ন ভাব্যের আলোক ‘আপ্ত’ঃ সম্বন্ধে 
তাহার মত পাঠ কর, শবর ও ভন্যান্য ভায্যকারগণের 
সাহায্যে যদি মীমাংসকগণের মত আলোচনা কর, 
অলৌকিক, প্রত্যক্ষ ও আন্ত সম্বন্ধে এবং সকলেই আগ্ত 
হইতে পারে কি-না এবং এইরূপ আপ্তদিগের বাক্য বলিয়াই 
যে বেদের প্রামাণ্য, এই সকল বিষয়ে তাহাদের মত যদি 
অধ্যয়ন কর, যদি তোমাদের মহীধরকৃত যজুবেরদভাত্যের 
উপক্রমণিকা দেখিবার অবকাশ থাকে, তবে তাহাতে 
দেখিবে, মানবের আধ্যাত্মিক জীবন ও বেদের নিয়মাবলী 
স্ঘদ্ধে আরও সুন্দর সুন্দর বিচার আঁছে। তাহারা তাই 
. সিদ্ধান্ত করিয়াছেন, বেদ অনাদি অনন্ত। 
স্ষ্টির অনাদি মত সম্বন্ধে বক্তব্য এই, এ মত, 
কেবল হিন্দুধর্মের নহে, বৌদ্ধ ও জৈনধৰ্ম্মেও উহা 
একটি প্রধান ভিত্তি ৷ ও 
এক্ষণে, ভারতীয় সমুদয় সম্প্রদায়কে মোটামুটি জ্ঞান- 
মাগী বা ভ্তিমাাঁ বলিয়া শ্রেণীবদ্ধ করা যাইতে পারে। 
(১) ধিনি পাইররাছেন--ঘিনি আত্মতত্বের সাক্ষাৎ করিযা- 
ছেন। মনৃষ্যাস্বভাব-সুলভ ছুর্বলতাবিমুক্ত পুরুষ 
১০ 

যদি তোমরা শ্রীশঙ্করাচাধ্যকুত শারীরক ভাষ্যের' 
উপক্রমণিকা পাঠ কর, তবে দেখিবে, তথায় জ্ঞানের 
“নিরপেক্ষতা” সম্পূর্ণভাবে বিচারিত হইয়াছে, আর এই 
সিদ্ধান্ত কর! হইয়াছে যে, ব্রন্গান্ভূতি ও মোক্ষ কোনরূপ 
অনুষ্ঠান, মত, বর্ণ, জাতি বা সম্প্রদায়ের উপর নির্ভর করেনা। 
যে কোন বাক্তি সাধনচতুষ্ট়সম্পন্ন, সেই ইহার অধিকারী ! 
সাধনচতুষ্টয় সম্পূর্ণ চিত্তশুদ্ধিকর কতকগুলি অনুষ্ঠানমাত্র । 

ভক্তিমার্গসম্বন্ধে বক্তব্য এই, বাঙ্গালী সমালোচকগণও 
বেশ জানেন যে, কতকগুলি ভক্তিমার্গের আচার্য্য 
বলিয়াছেন, মুক্তির জন্য জাতি বা লিঙ্গে কিছু আসিয়া 
যায় না, এমন কি মন্ুয্যজন্ম পর্য্যন্ত আবশ্যক নহে; 
একমাত্র প্রয়োজন__ভক্তি। 


(১) ৯। নিত্যানিত্যবস্তবিবেক-__ব্ৰহ্ম নিত্য ও জগৎ 
অনিত্য_এই তত্র বিচার। ২। ইহামুত্রফলভোগবিরাগ-. 
সাংসারিক সুখে ও পারলৌকিক স্বর্গাদিভোগে বিতৃ্। ৩। শমাঁদি 
বটসম্পন্তি (ক) শম__চিন্তসং্যম (খ) দম- ইন্জিয়সংঘম (গ) উপরতি 
_ সনত্যাস ও চিত্তবৃত্তির উরপম (ঘ) তিতিক্ষী__প্রতীকাঁর ও চিন্তা- 
বিলাপশূন্য হইয়| সমুদয় দুঃখসহন (ড) শ্রন্ধা__গুরুবেদান্তবাক্যে 
বিশ্বাস (6) সমাধান-_ব্রহ্মে চিত্তের একাগ্রতা । ৪ | মুমুক্ষুত্ব_ 
মোক্ষলাভের জন্য প্রবল ইচ্ছা । বে স্থু, ১ম অ, ১ম পা, ১ম 


ts: 
নুত্রের শারীরক ভাষ্য দেখ। LR. Bs 
১1) etre + 
3 ২১ 88757 
চরহ ঘর ঠক আকা বং ক 
তক পি 
ফচ আট 8 

নি OO) AUT ৮875 


হিন্দুধশ্মের নবজাগরণ 


জ্ঞান ও ভক্তি সব্বত্র নিরপেক্ষ বলিয়া প্রচারিত 
হইয়াছে। সুতরাং কোন আচার্যই এরূপ বলেন নাই 
যে মুক্তিলাভে কোন বিশেষ মতাবলম্বীর, বিশেষ বর্ণের 
বা বিশেষ জাতির অধিকার । এ বিষয়ে “অন্তরা চাপি 
তু তদুষ্টেট এই বেদান্তনুত্রের উপর শঙ্কর, রামানুজ 
ও মধ্বকৃত ভাষ্য পাঠ কর । 

সমুদয় উপনিষদ অধ্যয়ন কর) এমন কি, সংহিতা 
পর্য্যন্ত অনুসন্ধান কর; কোথাও অন্যান্য ধন্মের" ন্যায় 
মোক্ষের সঙ্ধীর্ণ ভাব পাইবে না; অপর ধর্মের প্রতি 
সহানুভূতির ভাব সর্বত্রই রহিয়াছে। এমন কি, 
অধ্বযুবেদের সংহিতাভাগের চত্বারিংশং অধ্যায়ের 
তৃতীয় বা চতুর্থ শ্লোকে আছে,_( যদি আমার ঠিক 
স্মরণ থাকে ) “ন বুদ্ধিভেদং জনয়েদজ্ঞানাং কর্মমসঙ্গিনা ২ 
এই ভাব হিন্দুধর্মের সর্বত্র রহিয়াছে । ভারতে 
কেহ কি কখন নিজ ইষ্টদেবতা নির্বাচনের জন্য অথব৷ 


(১) বোত্তুত্র ৩৪/৩৬। ইহার অর্থ এই শাস্ত্রে দেখা 
যায়, অনেক ব্যক্তি কোন আশ্রমবিশেষ অবলম্বন করিয়াও জ্ঞানে 
অধিকারী হইয়াছিলেন। 


(২) গ্রীতাতেও আছে। ওয় অ, ২৬ শ্লোক। অর্থ--াহার। 
কর্ম্মকেই শ্রেষ্ট বলির| মনে করিয়া কন্দ আসক্ত, সেই অনজ্ঞগণকে 


জ্ঞানের কথা বলিয়া জ্ঞানী ব্যক্তি তাহাদের মতি বিচলিত 
করিবেন না। / 


২২ 


হিন্দুধর্মের সীর্ববভৌমিকতা 


নাস্তিক বা অজ্ঞেয়বাদী হইবার জন্য নিগৃহীত হইয়াছেন, 
যতদিন তিনি সামাজিক নিয়ম মানিয়া চলিরাছেন? 


জামাজিক নিয়মভঙ্গাপরাধে সমাজ যে কোন ব্যক্তিকে 


‘শাসন করিতে পারেন, কিন্তু কোন ব্যক্তি, এমন 


কি, অতি নীচ পতিত পর্যন্ত কখন হিন্দুধর্মমতে 
মুক্তির অনধিকারী নহে। এই দুইটি একসঙ্গে মিশাইয়। 
গোল করিও না। ইহার উদাহরণ দেখ। মালাবারে 
একজন চণ্ডালকে, একজন উচ্চবর্ণের লোকের 


সঙ্গে এক রাস্তায় চলিতে দেওয়া না, কিন্ত 


সে মুসলমান বা শ্রীশ্চিয়ান হইলে তাহাকে অবাধে 


সর্বত্র যাইতে দেওয়া হয়, আর এই নিয়ম একজন 
:হিন্দুরাজার রাজ্যে কত শতাব্দী ধরিয়া রহিয়াছে। 


ইহা একটু অদ্ভুত রকমের বোধ হইতে পারে, কিন্ত 


-অতিশয় প্রতিকূল অবস্থার ভিতরও অপরাপর ধর্মের 


প্রতি হিন্দুধর্মের সহানুভূতির ভাব ইহাতে প্রকাশ 


-করিতেছে। 


হিন্দুধন্্ এই এক বিষয়ে জগতের অন্যান্য ধৰ্ম্ম হইতে 


পুথক্‌, এই এক ভাব প্রকাশ করিতে সাধুগণ সংস্কৃত 


ভাষার সমুদয় শব্দরাশি প্রায় নিঃশেবিত করিয়াছেন 
যে, মানুষকে এই জীবনেই ব্ৰহ্ম উপলব্ধি করিতে হইবে, 


আর অদ্বৈতবাদ আর একটু অগ্রসর হইয়া বলেন 


২৩ 


হিন্দুধর্মের নবজাগরণ 


যে, ব্ৰহ্মবিদ্‌ ব্ৰহ্মৈব ভবতি”__আর কথা খুব যুক্তি-- 
সঙ্গতও বঢ়ে। 
এই মতের ফলস্বরূপ প্রত্যাদেশের অতি উদার ও 
মহান্‌ মত আসিতেছে ; ইহা শুধু বৈদিক খবিগণ 
বলিয়াছেন, তাহা নহে; শুধু বিছুর, ধর্্মব্যাধ» ও. 
অপরাপর প্রাচীন মহাপুরুষেরা ইহা! বলিয়াছেন, তাহ 
নহে, কিন্তু সে দিন সেই দাছুপন্থী সন্প্রদায়তুক্ত ত্যাগী 
নিশ্চলদাসও নির্ভীকভাবে তাহার ‘বিচারসাগর’ গ্রন্থে. 
ঘোষণা করিয়াছেন । 
“যো ত্রহ্মবিদ্‌ ওই ব্রহ্ম তাকু বাণী বেদ। 
সংস্কৃত ওর ভাষামে করত ভ্রমকি ছেদ ॥৮ 
যিনি ব্রহ্মবিৎ, তিনিই ব্রহ্ম; তাহার বাক্যই বেদ।, 
সংস্কৃত অথবা দেশপ্রচলিত যে কোন ভাষায় তিনি বলুন' 
না কেন, তাহাতেই লোকের অজ্ঞান দূর হয়। 
অতএব দ্বৈতবাদানুসারে ব্রঙ্গকে উপলব্ধি করা এবং 
অদ্বৈতবাদমতে ত্ৰন্মভাবাপন্ন হওয়াই বেদের সমুদয় 
উপদেশের লক্ষ্য, আর অন্ত যে কিছু শিক্ষা বেদে আছে 
তাহা সেই লক্ষ্যে পৌছিবার সোপানমাত্র। আর ভগবান 


ভান্তকার শঙ্করাচার্য্যের এই মহিমা যে, তিনি নিজ-. 


(১) মহাভারত, বনপর্ব দেখ। 
২৪ 


হিন্দুধর্মের সা্বভৌমিকতা 


-প্রতিভাবলে ব্যাসের ভাবগুলি অন্তুত ভাবে বিবৃত 


করিয়াছেন। 

নিরপেক্ষ সত্য হিসাবে ব্ৰহ্মই একমাত্র সত্য; 
আপেক্ষিক সত্য হিসাবে এই ত্রন্মের বিভিন্ন প্রকাশের 
উপর প্রতিষ্ঠিত ভারতীয় বা ভারতবহিভূর্ত প্রদেশস্থ 
সমুদয় সম্প্রদায়ই সত্য ! তবে কোন কোনটি অপরগুলি 
অপেক্ষা শ্রেষ্ঠ, এই মাত্র। মনে কর, কোন ব্যক্তি 
বরাবর সৃর্ধ্যাভিযুখে যাত্রা করিলেন । -তাহার প্রতি 
পদবিক্ষেপে তিনি সূর্য্যের নূতন নূতন দৃশ্য দেখিবেন। 
যতদিন না তিনি প্রকৃত সূর্য্যের নিকট পৌছিতেছেন, 
ততদিন সুর্যের আকার, দৃশ্য ও বর্ণ প্রতিমূহর্তে নূতন 
হইতে থাকিবে। প্রথমে সূর্য্যকে তিনি একটি বৃহৎ 
গোলকের ন্যায় দেখিয়াছিলেন। তারপর উহার আকৃতি 
ক্রমশঃ বন্ধিত হইতেছিল। প্রকৃত সূৰ্য্য বাস্তবিক কখন 
তাঁহার প্রথমদৃষ্ট গোলকের মত বা তার পর পর দৃষ্ট 
ু্ধ্যসমূহের ন্যায় নহে। কিন্তু তথাপি ইহা কি সত্য নহে 
যে, সেই যাত্রী বরাবর নুর্যযই দেখিতেছিলেন, স্্্য 
ব্যতীত অপর কিছু দেখেন নাই ? এইরূপ, সমুদয় 
জন্প্রদায়ই সত্য; কোনটি প্রকৃত সূর্য্যের নিকটতর, 
কোনটি বা দূরতর! সেই প্রকৃত তুর্য্যই আমাদের 


একমেবাদিতীয়ম্ঠ। 


২৫ “ 


হিন্দুধর্ম্মের নবজাগরণ 


আর যখন এই সত্য নির্ববিশেষ ব্রন্মের উপদেষ্টা - 
একমাত্র বেদ__অন্থান্ত এশ্বরিক ধারণা বাহারই ক্ষুদ্র ও- 
সীমাবদ্ধ দর্শনমাত্র, যখন র্বলোকহিতৈষিণী শ্রুতি” 
সাধকের হাত ধরিয়া ধীরে ধীরে সেই নির্ব্বিশেষ ত্রন্ধে - 
যাইবার সমুদয় সোপানগুলি দিয়া লইয়া যান, আর . 
অন্যান্য ধৰ্ম্ম যখন ইহাদের মধ্যে কোন একটি রুদ্ধগতি 
ও স্থিতিশীল সোপান মাত্র, তখন জগতের সমুদয় ধৰ্ম্ম 
এই নামরহিত, সীমারহিত, নিত্য বৈদিক ধর্মের 
অন্তভূক্তি | 

শত শত জীবন ধরিয়া চেষ্টা কর, অনন্তকাল ধরিয়া- 
তোমার অন্তরের অন্তস্তল অনুসন্ধান করিয়া দেখ, 
তথাপি এমন কোন মহৎ ধর্ম্মভাব আবিষ্কার করিতে 
পারিবে না, যাহা এই আধ্যাত্মিকতার অনন্ত খনির. 
ভিতর পুবব হইতেই নিহিত নাই। 

তথাকথিত হিন্দু পৌত্তলিকতা সম্বন্ধে বক্তব্য এই, 
প্রথমে গিয়া দেখ, ইহা কিরূপ ভিন্ন ভিন্ন আকার ধার্ণ- 
করিতেছে; প্রথমে জান গিয়া, উপাসকগণ কোথায় 
প্রথমে উপাসনা করেন, মন্দিরে, প্রতিমায় অথবা 
দেহমন্দিরে। 

প্রথমে, নিশ্চয় করিয়া জান, তাহারা কি করিতেছে 
(শতকরা নিরনববই জনের অধিক নিন্দুকই এ সম্বন্ধে, 

Yr ২৬ 


হিন্দুধর্মের সাবর্বভৌমিকতা : 


সম্পূর্ণ অজ্ঞ) তখন উহা বেদান্তদর্শনের 
আপনিই ব্যাখ্যাত হইয়া যাইবে । 
তথাপি এ কর্মগুলি অবশ্য কর্তব্য নহে। বরং সন্গু 
খুলিয়া দেখ__উহা৷ প্রত্যেক বৃদ্ধকে চতুর্থাশ্রম গ্রহণ 
করিতে আদেশ করিতেছে, আর তাঁহার! উহা গ্রহণ, 
করুক বা না করুক, তাহাদিগকে সমুদয় কর্ম্ম অবশ্যই 
ত্যাগ করিতে হইবে । ৰ 

সৰ্ব্বত্ৰই ইহা পুনঃ পুনঃ বল! হইয়াছে যে, এই সমুদয়' 
কৰ্ম্ম জ্ঞানে সমাপ্ত হয়__জ্ঞীনে পরিসমাপ্যতে’ ৷ 

এই সকল কারণে, অন্যান্য দেশের অনেক ভদ্রলোক 
অপেক্ষা একজন হিন্দুকৃষকও অধিক ধর্ম্মজ্ঞানসম্পন্ন । 
আমার বক্ততায় ইউরোগীয় দর্শন ও ধর্মের অনেক 
শব্দ ব্যবহারের জন্য কোন বন্ধু সমালোচনাচ্ছলে 
অনুযোগ করিয়াছেন । সংস্কৃত শব্দ ব্যবহার করিতে 
পারিলে আমার পরম আনন্দ হইত। উহা অপেক্ষা- 
কৃত সহজ হইত, কারণ সংস্কৃত ভাষাই ধরন্মভাব প্রকাশের 
একমাত্র সম্পূর্ণ উপযোগী । কিন্তু বন্ধুটি ভুলিয়া 
গিয়াছিলেন যে, পাশ্চাত্য নরনারীগণ আমার শ্রোতা 
ছিলেন, আর যদিও কোন ভারতীয় শ্রীশ্চিয়ান মিশনারী 
বলিয়াছিলেন যে, হিন্দুরা তাহাদের সংস্কৃতগ্রন্থের অর্থ 

(>) গীতা, ৪ৰ্থ অ, ৩৩ শ্লোক। 

ভুলিয়া গিয়াছে, মিশনারীগণই উহার অর্থ আবিষ্ষার 
করিয়াছেন, তথাপি আমি সেই সমবেত বৃহৎ মিশনারী- 
মণ্ডলীর মধ্যে একজনকে দেখিতে পাইলাম না, যিনি 
সংস্কৃত ভাষায় একটি পংক্তি পর্য্যন্ত বুঝেন, কিন্তু তাহাদের 
মধ্যে অনেকে বেদ, বেদান্ত ও হিন্দুধর্মের যাবতীয় পবিত্র 
শান্তসম্বন্ধে সমালোচনা করিয়া রড় বড় গবেষণাপূর্ণ প্রবন্ধ 
পাঠ করিয়াছিলেন। 

আমি কোন ধর্মের বিরোধী, এ কথা সত্য নহে। 
আমি ভারতীয় শ্রীশ্চিয়ান মিশনারীদের বিরোধী, এ কথাও 
তদ্রুপ সত্য নহে। তবে আমি আমেরিকায় তাহাদের 
টাকা তুলিবার কতকগুলি উপায়ের প্রতিবাদ করি। 

বালকবালিকার পাঠ্য পুস্তকে অঙ্কিত, এ চিত্রগুলির 
অর্থ কি? চিত্রে অঙ্কিত রহিয়াছে, হিন্দুমাতা তাহার 
সন্তানগণকে গঙ্গায় কুস্তীরের মুখে নিক্ষেপ করিতেছে। 
জননী কৃষ্ণকায়া, কিন্ত শিশু শ্বেতাঙ্গরপে অঙ্কিত; 
ইহার উদ্দেশ্য, শিশুগণের প্রতি অধিক সহানুভূতি 
আকর্ষণ ও অধিক টাদাসংগ্রহ। এ ছবিগুলির অর্থ কি? 
একজন পুরুষ তাহার স্ত্রীকে নিজ হস্তে একটি কাঠস্স্তে 
বাঁধিয়া পুড়াইতেছে_ উদ্দেশ্ত সে ভূত হইয়া তাহার 
স্বামীর শক্রগণকে গীড়ন করিবে? 

বড় বড় রথ রাশি রাশি মনগত্যুকে চাপিয়া মারিয়া 

২৮ 

ফেলিতেছে_-এ সকল ছবির অর্থ কি? সেদিন এখানে 
(আমেরিকায় ) ছেলেদের জন্য একখানি পুস্তক প্রকাশিত 
হয়। তাহাতে একজন পাদরী ভদ্রলোক তাহার 
কলিকাতা দর্শনের বিবরণ বর্ণনা করিয়াছেন। তিনি 
বলেন, তিনি কলিকাঁতার রাস্তায় একখানি রথ কতক- 
গুলি ধর্োন্মত্ত ব্যক্তির উপর দির! চলিয়া যাইতে 
দেখিয়াছেন। 

মেমফিন নগরে আমি একজন পাঁদরী ভদ্রলোককে 
প্রচারকালে বলিতে শুনিয়াছি, ভারতের প্রত্যেক 
পল্লীগ্রামে ক্ষুদ্র শিশুদের কঙ্কালপূর্ণ একটি করিয়া পুক্ষরিণী 
আছে। 

হিন্দুরা শ্রীষ্শিত্যগণের কি করিয়াছেন যে, প্রত্যেক 
শ্ীষ্চিয়ান বালকবালিকাকেই হিন্দুর্দিগকে দুষ্ট, হতভাগা 
ও পৃথিবীর মধ্যে ভয়ানক দানব বলিয়! ডাকিতে শিক্ষা 
দেওয়া হয়? 

বালকবালিকাদের রবিবাঁসরীয় বিদ্যালয়ের শিক্ষার 
এক অংশই এই ;_ শ্রীশ্চিয়ান ব্যতীত অপর সকলকে, 
বিশেষতঃ হিন্দুকে ঘ্বণা করিতে শিক্ষা দেওয়া, যাহাতে 
তাহারা শৈশবকাল হইতেই মিশনে তাহাদের পয়সা 
চাঁদ! দিতে শিখে । 

সত্যের খাতিরে না হইলেও অন্ততঃ তাঁদের জন্তান- 

গণের নীতির খাতিরেও শ্রীশ্চিয়ান মিশনারীগণের আর 
এরূপ ভাবের প্রশ্রয় দেওয়া উচিত নয়। বালক- 
বালিকাগণ যে বড় হইয়া অতি নির্দয় ও নিষ্ঠুর নরনারীতে 
পরিণত হইবে তাহাতে আর আশ্চর্য্য কি? কোন প্রচারক 
যতই অনন্ত নরকের যন্ত্রণা এবং তথাকার জলমান অগ্নি 


ও গন্ধকের বর্ণনা করিতে পারেন, গৌঁড়াদিগের মধ্যে - 


তাহার ততই অধিক প্রতিপত্তি হয়। আমার কোন 
বন্ধুর একটি অল্পবয়স্ক দাসীকে 'পুররুখান” সম্প্রদায়ের, 
ধর্মপ্রচার শ্রবণের ফলস্বরূপ, বাতুলালয়ে পাঠাইতে 
হইয়াছিল । তাহার পক্ষে জলন্ত গন্ধক ও নরকাগ্সির 
মাত্রাটি কিছু অতিরিক্ত হইয়াছিল । 

আবার মাদ্রাজ হইতে প্রকাশিত, হিন্দুধর্মের বিরুদ্ধে 
লিখিত গএরন্থগুলি দেখ। যদি কোন হিন্দু খ্ীষ্টধর্মে 
বিরুদ্ধে এরূপ এক পংক্তি লেখেন, তাহ! হইলে মিশনারীগণ 
স্বরগমর্ত্য তোলপাড় করিয়া ফেলেন। 


ব্বদেশবাসিগণ, আমি এই দেশে এক বৎসরের অধিক 


হইল রহিয়াছি। আমি ইহাদের সমাজের প্রায় সকল 
অংশই দেখিয়াছি। এখন উভয় দেশের তুলনা করিয়া 
তোমাদিগকে বলিতেছি যে, মিশনারীরা জগতে 


(১) যে সদায় শরীর ধর্ম্মের প্রাচীন ভাব বলিয়| অন্দীর, 


মতসমুহের পুনঃ্থাপনে প্রযনাসী। আমেরিকার খ্রীষ্টায় সম্প্রদায়বিশেষ। 
৩০ 

আমাদিগকে যে দৈত্য বলিয়া পরিচয় দেন, আমরা তাহা 
নহি, আর তাহারাও নিজেদের দেবতা বলিয়া ঘোষণ। 
করিলেও প্রকৃতপক্ষে তাহারা দেবতা নহেন। মিশনারীগণ 
হিন্দুবিবাহপ্রণালীর ছূণীতি, - শিশুহত্যা ও অন্তান্ত 
দোষের কথা যত কম বলেন, ততই ভাল । এমন অনেক 
[দেশ থাকিতে পারে, যথাকার বাস্তবিক চিত্রের সমক্ষে 
মিশনারীগণের অঙ্কিত হিন্দুসমাজের সমুদয় কাল্পনিক 
চিত্র নিশ্রভ হইয়া যাইবে। কিন্তু বেতনভুক্‌ নিন্দুক 
হওয়া আমার জীবনের লক্ষ্য নহে। হিন্দুসমাজ সম্পূর্ণ 
নির্দোষ, এ দাবি আর কেহ করে করুক আমি ত কখন 
করিব না। এই সমাজের যে সকল ত্রুটি অথবা শত 
শত শতাব্দীব্যাপী ছুব্রিপাকবশে ইহাতে যে সকল দোষ 
জন্মিয়াছে, তাহার সম্বন্ধে আর কেহই আম! অপেক্ষা 
অধিক জ্ঞাত নন। বৈদেশিক বদ্ধুগণ, যদি তৌমর! 
যথার্থ সহানুভূতির সঙ্গে সাহায্য করিতে আইস, বিনাশ 
তোমাদের যদি উদ্দেশ্য না হয়, তবে তোমাদের উদ্দেখ্য 
সিদ্ধ হউক, ভগবানের নিকট এই প্রার্থনা । 

কিন্ত যদি এই অবসন্ন পতিত জাতির মস্তকে 
অনবরত, সময়ে অসময়ে ক্রমাগত গালিবর্ষণ করিয়। 
স্বজাতির নৈতিক শ্রেষ্ঠতা দেখান তোমাদের উদ্দেশ্য 
হয়, তবে আমি স্পষ্টই বলিতে পারি, যদি একটু 

৩১ 


হিন্দুধর্মের নবজাগরণ 


ন্যায়পরতাঁর সহিত এই তুলনা করা হয়, তবে হিন্দুগণ, 
নীতিপরায়ণ জাতি হিসাবে জগতের অন্যান্য জাতি হইতে 
অনেক শ্রেষ্ঠ আসন পাইবেন । 
॥. ভারতে ধর্মকে কখন ক্ষুদ্র গণ্ডীর ভিতর আবদ্ধ 
করিয়া রাখা হয় নাই। কোন ব্যক্তিকেই তাহার ইষ্ট- 
দেবতা, সম্প্রদায় বা আচার্য্য মনোনয়নে বাধা দেওয়া. 
হয় নাই; সুতরাং ধর্মের এখানে যেরূপ উন্নতি হইয়াছিল, 
অন্য কোথাও সেরূপ হইতে পায় নাই। 

অপরদিকে: আবার, ধর্মের ভিতর এই নানাভাব 
বিকাশের জন্য একটি স্থিরবিন্দুর আবশ্যক হইল-__ 
সমাজ এই অচল বিন্দুরপে গৃহীত হইল । ইহার 
ফলে সমাজ কঠোরশাসনে পূর্ণ ও একরপ অচল 
হইয়া দাড়াইল। কারণ, স্বাধীনতাই উন্নতির একমাত্র 
জহায়। 

পাশ্চাত্য এদেশে কিন্তু সমাজ ছিল বিভিন্নভাঁব 
বিকাশের ক্ষেত্র এবং স্থিরবিন্দু ছিল ধর্ম্ম। প্রতিষ্ঠিত 
চার্চের সহিত একমত, ইউরোপীয় ধর্মের মূলমন্ত্র এমন 
কি, এখনও তাহাই আছে আর যদি কোন সম্প্রদায় 
প্রচলিত মত হইতে কিছু স্বতন্ত্রপ হইতে যায়, তাহ! 
হইলেই তাহাকে শোণিতসাগরের মধ্য দিয়া অতি কষ্টে 
হাটিয়৷ তবে একটু সুবিধা লাভ করিতে হয়। ইহার 

ফল হইয়াছে একটি মহৎ সমাজসংহতি, কিন্তু তাহাতে 
যে ধৰ্ম্ম প্রচলিত, তাহা স্থুলতম জড়বাদের উপর কখনও 
উঠে নাই । 

আজ পাশ্চাত্য দেশ আপনার অভাব বুঝিতেছে। 
এখন উন্নত পাশ্চাত্য ঈশ্বরতত্ান্বেষগণের মূলমন্ত্র 
হইয়াছে--“মানুষের যথার্থ স্বরূপ ও আত্মাঃ। সংস্কত- 
দর্শন অধ্যয়নকারী মাত্রেই জানেন, এ হাওয়া কোথা 
হইতে বহিতেছে, কিন্তু. তাহাতে কিছুই আলিয়া যায় 
না, যতক্ষণ না ইহা নূতন জীবন সঞ্চার করিতেছে । 

ভারতে আবার নূতন নূতন অবস্থার সংঘর্ষে সমাজ- 
সংহতির নবগঠন বিশেষ আবশ্যক হইতেছে । .বিগত 
শতাব্দীর তিন-চতুর্থাংশ ধরিয়া ভারত সমাজসংস্কারসভা 
ও অমাজসংক্কারকে পূর্ণ হইয়াছে । কিন্ত হায়! ইহার 
মধ্যে সকলগুলিই বিফল হইয়াছে । ইহারা সমাঁজ- 
সংস্কারের রহস্ত জানিতেন না। ইহারা প্রকৃত শিখিবার 
জিনিস শিখেন নাই। ব্যস্ততাবশতঃ তাহারা আমাদের 
সমাজের যত দোষ, সব ধর্মের ঘাড়ে চাপাইয়াছেন। 
প্রবাদবাক্যে যেমন আছে, “মশা মাত্তে গালে চড়’, 
তেমনি তাহারা সমাজের দোষ সংশোধন করিতে 
গিয়া সমাজকেই একেবারে ধ্বংস করিবার যোগাড় 
করিয়াছিলেন । কিন্তু সৌভাগ্যব্রমে এ ক্ষেত্রে তাহার! 

অটল অচল গাত্রে আঘাত করিয়াছিলেন, শেষে উহার 
প্রতিঘাঁতবলে নিজেরাই ধ্বংসপ্রাপ্ত হইলেন। যে সকল 
মহামনা নিঃস্বার্থ পুরুষ এইরূপ বিপথে চেষ্টায় অকৃতকার্ধ্য 
হইয়াছেন, সেই সকল ব্যক্তি ধন্য ! আমাদের নিশ্চেষ্ট 
সমাজরূপ নিদ্রিত দৈত্যকে জাগরিত করিতে সংস্কারো- 
্মত্বতায় এই বৈদ্যুতিক আঘাতের বিশেষ প্রয়োজন 
হইয়াছিল। 

আমরা ইহাদিগকে আশীর্বচন প্রয়োগ করিয়া 
ইহাদের অভিজ্ঞতা দ্বারা লাভবান হই আইস। তাহারা 
ইহা শিক্ষা করেন নাই যে, ভিতর হইতে বিকাশ আরম্ভ 
হইয়া বাহিরে তাহার পরিণতি হয়; তাহার! শিক্ষা করেন 
নাই, সমুদয় ক্রমবিকাশ পূর্ববর্তী কোন ভ্রমসক্কোচের 
পুনবিকাশ মাত্র। তাহারা জানিতেন না, বীজ উহার 
তুঃপার্মস্থ ভূত হইতে উপাদান সংগ্রহ করে বটে, কিন্ত 
নিজের প্রকৃতি অনুযায়ী বৃক্ষ হইয়া থাকে। হিন্দুজাতি 
একেবারে ধ্বংস হইয়া! নূতন জাতি যতদিন না 
তাহার স্থান অধিকার করিতেছে, ততদিন সমাজের 
এরূপ বিপ্লবকর সংস্কার সম্ভব নহে। যতই চেষ্টা কর 
না কেন, যতদিন না ভারতের অস্তিত্ব বিলুপ্ত হইতেছে, 
ততদিন ভারত কখন ইউরোপ হইতে পারে না । 

ভারতের কি অস্তিত্ব বিলুপ্ত হইবে? সেই ভারত, 

খাহা সমুদয় মহত্ব, নীতি ও আধ্যাত্মিকতার প্রাচীন 
জননী, যে ভূমিতে সাধুগণ বিচরণ করিতেন, যে ভূমিতে 
ঈশ্বরপ্রতিম ব্যক্তিগণ এখনও বাস করিতেছেন? সেই 
গ্রীসীয় সাধু ডায়োজিনিসের, লণ্ঠন লইয়া হে ভ্রাতৃগণ, 
এই বিস্তৃত জগতের প্রত্যেক নগর, গ্রাম, অরণ্য অন্বেষণ 
করিতে তোমার. পশ্চাৎ পশ্চাৎ যাইতে রাজি আছি, 
অপর স্থানে যদি এরূপ লোক পাও, ত দেখাও। এ 
প্রবাদ ঠিক 'যে, ফল দেখিয়! গাছ চেনা যায়। ভারতের 
প্রত্যেক আশ্রবৃক্ষের তলে বসিয়া বৃক্ষ হইতে পতিত 
ঝুড়ি ঝুড়ি কীটদষ্ট অপ আত্র কুড়াও, ও তাহাদের 
প্রত্যেকটি সম্বন্ধে একশত করিয়া খুব গবেষণা পূর্ণ গ্রন্থ 
রচনা কর। তথাপি তুমি একটি আত্রসম্বন্ধেও সঠিক তত্ব 
লিখিতে পারিবে না। একটি সুপক্ক, সরস, সুমিষ্ট আত্ম 
পাঁড়িয়া তাহার বর্ণনা করিলেই বুঝিব, তুমি আসরের 
প্রকৃত গুণ বিদিত হইয়াছ ও তাহার প্রকৃত বর্ণনা 
করিয়াছ। 

এইভাবেই এই ইশ্বরকল্প মানবগণই হিন্দুধম্ম কি, 


(১) ডায়োজিনিস পিনিক সম্প্রদায়ভুক্ত একজন মহাত্মা ছিলেন। 
ইহার বিশ্বাস ছিল, জহতে প্রকৃত সাধু ব্যক্তি অতি অল্প। এই 
ভাঁবটি প্রকাশ করিবার জন্য তিনি দিবাভাগে একটি লঠন 
জালাইয়া শহর ঘুড়ির বেড়াইতেন। 

তাহা প্রকাশ করেন। যে জাতিরপ বৃক্ষ শত শত 
শতাব্দী ধরিয়া পুষ্ট ও বদ্ধিত, যাহা সহস্র বর্ষ ধরিয়া 
বঞ্ধীবাত সহ্য করিয়াও অনন্ত তারুণ্যের অক্ষয় তেজে 
এখনও গৌরবান্িত হইয়া দণ্ডায়মান রহিয়াছে, ইহাদের 
জীবন দেখিলেই তাহার স্বরূপ, শক্তি ও গুঢ়নিহিত 
'তেজের বিষয় জান যায়। 

ভারতের কি বিনাশ হইবে? তাহা হইলে জগৎ 
হইতে সমুদয় আধ্যাত্মিকতা চলিয়া যাইবে; চরিত্রের 
মহান্‌ আদর্শ সমুদয় নষ্ট হইবে, সমুদয় ধর্মের প্রতি মধুর 
সহান্গভূতির ভাব বিনষ্ট হইবে, সমুদয় ভাবুকতা নষ্ট 
হইবে; তাহার স্থলে কাম ও বিলাসিতারূপ দেবদেবীর 
রাজত্ব হইবে; অর্থ হইবেন-_তাহার পুরোহিত ; প্রতারণা, 
গাশববল ও প্রতিদন্দিতা হইবে-_তাহার পুজাপদ্ধতি 
আর মানবাত্মা হইবেন, তাহার বলি। এরূপ কখন হইতে 
পারে না। কার্য্যশক্তি হইতে সহাশক্তি অনন্তগুণে শ্রেষ্ঠ । 
ঘ্বণাশক্তি হইতে প্রেমশক্তি অনস্তগুণে অধিক শক্তিমান । 
বাহারা মনে করেন, হিন্দুধর্ম্মের বর্তমান পুনরুখান 
কেবল দেশহিতৈষীতা প্রবৃত্তির একটি বিকাশমাত্র, 
তাহারা ভ্রান্ত। 

প্রথমতঃ, আমরা এই অপুর্ব ব্যাপার কি, তাহা 
বুঝিবার চেষ্টা! করি আইস। 

ইহা কি আশ্চৰ্য্য নহে যে, একদিকে যেমন আধুনিক 
বৈজ্ঞানিক গবেষণার প্রবল আক্রমণে পাশ্চাত্য স্বমতান্ধ 
ধর্মসমুহের প্রাচীন ছর্গসমূহ ধূলিসাৎ হইতেছে-- 
একদিকে যেমন বর্তমান বিজ্ঞানের হাতুড়ির চোটে 
বিশ্বাস অথবা চার্চসমিতির অধিকাংশের সম্মতিই যাহার 
মূল, সেই সকল 'ধর্মমমতরূপ ম্ৃৎপাত্রকে গুড়াইয়া ছাতু 
করিয়া ফেলিতেছে; একদিকে যেমন আততায়ী 
আধুনিক চিন্তার ক্রমবদ্ধীনশীল তোঁতের সহিত আপনাকে 
মিলাইতে পাশ্চাত্য ধর্মমতসকল কিংকৰ্তব্যবিমূঢ় হইয়া 
পড়িতেছে ; একদিকে যেমন অপর সমুদয় ধর্ম্মপুস্তকের 
মূলগ্রন্থগুলি হইতে আধুনিক চিন্তার ক্রমবদ্ধনশীল 
তাড়নায়, যথাসম্ভব বিস্তৃত. ও উদার অর্থ বাহির করিতে 
হইয়াছে, আর তাহাদের অধিকাংশই এ চাপে ভগ্ন হইয়া 
অপ্রয়োজনীয় দ্রব্যের ভাণ্ডারে রক্ষিত হইয়াছে ; 
একদিকে যেমন অধিকাংশ পাশ্চাত্য চিন্তাশীল ব্যক্তি 
চার্চের সঙ্গে সমুদয় সংঅব পরিত্যাগ করিয়া অশান্তিসাগরে 
ভাসিতেছেন ; অপর দিকে তেমনি যে সকল ধৰ্ম্ম সেই 
বেদরূপ জ্ঞানের মূলপ্রত্বণ হইতে প্রাণপ্রদ জল পান 
করিয়াছে অর্থাৎ হিন্দুধ্দ ও বৌদ্ধধর্শেরই কেবল 

পুনরুখান হইতেছে? 
অশান্ত পাশ্চাত্য নাস্তিক বা অজ্ঞেয়বাঁদী কেবল 

শীত বা ধর্মপদেইত স্বীয় আশ্রয় পাইয়া 
থাঁকেনএ 
অনৃষ্টচক্র ঘুরিয়া গিয়াছে। আর যে হিন্দু নৈরাশ্ঠা- 
শ্রুপরিপ্লুতনেত্রে নিজ বাসভবনকে আততায়ি প্রদত্ত 
অগ্নিতে বেষ্টিত দেখিতেছিলেন, তিনি এক্ষণে বর্তমান 
চিন্তার প্রথর আলোকে ' ধূম অপসারিত হইবার ' পর 
দেখিতেছেন, তাহার গৃহই একমাত্র নিজ বলে দণ্ীয়মান 
রহিয়াছে, আর অপরগুলি সব হয় ধ্বংস হইয়াছে, নয় 
হিন্দু আদর্শ অনুযায়ী পুনর্গঠিত হইতেছে । তিনি 
এক্ষণে তাহার অশ্রুমোচন করিয়াছেন আর দেখিতে 
পাইয়াছেন, যে কুঠার সেই “উদ্বযূল অধঃশাখ অশ্বথের?২ 
মূলদেশ কাটিতে চেষ্টা করিয়াছিল, তাহাতে বাস্তবিক 
অন্ত্রচিকিৎমকের ছুরীর কার্য করিয়াছে । { 

তিনি দেখিতেছেন, তাহার ধর্ম্মরক্ষ করিবার জন্য 
তাহার শাস্ত্রের বিকৃত অর্থ অথব| অন্য কোনরূপ 
কপটত৷ করিবার আবশ্যকতা নাই। শুধু তাহাই নহে, 
তিনি তাঁহার শাস্ত্রের নিয্নাঙ্গগুলিকে নিয়ই বলিতে 

(১) বৌদ্ধদের শ্রেষ্ট নীতিশান্। 

(২) কঠোপনিষ ও গীতা হইতে গৃহীত_অৰ্থ_এই 
সংসাররূপ অশ্বখবৃক্ষের মুল উর্দ্ধে (ব্রহ্ম) আর নিয়ে শাখা প্রশাখা 
গিরাছে। এথানে হিন্দুধর্ম্মকে বুঝাইতেছে। 

পারেন, কারণ, তাহা অরুন্ধতীদর্শনন্যায়মতে১ 
নিয়াধিকারিগণের জন্য বিহিত। সেই প্রাচীন ঝধি- 
গণকে ধন্যবাদ, ধাহারা এরূপ জর্বব্যাগী, সদাবিস্তারশীল 
ধর্ম্মপ্রণালী আবিষ্কার করিয়াছেন, যাহ! জড়রাজ্যে 
যাহা কিছু আবিষ্কৃত হইয়াছে ও যাহা কিছু হইবে, সবই 
সাদরে গ্রহণ করিতে পারেন। তিনি সেইগুলিকে নূতন 
ভাবে বুঝিতে শিখিয়েছেন এবং আবিষ্কার করিয়াছেন 
যে, যে সকল আবিষ্রিয়া প্রত্যেক সীমাবদ্ধ ক্ষুদ্র ধর্ম্ম- 
সম্প্রদায়ের পক্ষে এত ক্ষতিকর হইয়াছে, তাহা, তাহার 
পূর্ব্বপুরুষগণের ধ্যানলন্ধ তুরীয় ভূমি হইতে আবিষ্কৃত 


সত্যসমূহের বুদ্ধি ও ইন্দরিয়জ্ঞানের ভূমিতে, পুনরাবিদ্ধার 


মাত্র | 

এই কারণেই তাহার কিছুই ত্যাগ করিবার আবশ্যক 
নাই অথবা অন্য কোন স্থলে অন্য কিছু খুঁজিবার 
জন্য তাঁহার যাইবার কোন প্রয়োজন নাই। যে অনন্ত 
ভাণ্ডার তিনি উত্তরাধিকারস্থত্রে প্রাপ্ত হইয়াছেন, তাহা 


(১) অরুন্ধতী অতি ক্ষুদ্র নক্ষত্রবিশেষ। কাহাকেও এই 
নক্ষত্র দেখাইতে হইলে প্রথমে উহার নিকটবর্তী বৃহৎ কোন 
নক্ষত্রকে দেখাইয়। তাহাতে চক্ষু স্থির হইলে তবে অরুন্ধতী দৃষ্টিগোচর 
হয়। সেইরূপ ধর্মের স্ুক্্ভাঁব বুঝিতে হইলে প্রথমে স্থুলভাবের 
সাহায্য লইতে হর । 

হইতে কিয়দংশ লইয়া নিজ .কাজে লাগাইলেই তাহার 
পক্ষে যথেষ্ট হইবে। তাহা তিনি করিতে আরম্ভ 
করিয়াছেন, ক্রমশঃ আরো! করিবেন। ইহাই কি বাস্তবিক 
এই পুনরুখানের কারণ নহে? 
বঙ্গীয় যুবকগণ, তোমাদিগকে আমি বিশেষ করিয়! 
আহ্বান করিয়া বলিতেছি,__ 
ভ্রাতৃগণ ! লজ্জার বিষয় হইলেও ইহা! আমর! জানি 
‘যে, বৈদেশিকগণ যে সকল প্রকৃত দোষের জন্য হিন্দু- 
জাতিকে নিন্দা করেন, তাহার কারণ আমর|। আমরাই 
ভারতের অন্যান্য জাতির মস্তকে অনেক অনুচিত গালি 
বর্ষণের কারণ। কিন্তু ঈশ্বরকে ধন্যবাদ, আমরা ইহা 
সম্পূর্ণ জানিতে পারিয়াছি, আর তাহার আশীৰ্ব্বাদে আমর! 
শুধু আপনাদিগকেই শুদ্ধ করিব, তাহা নহে, সমুদয় 
ভারতকেই সনাতন ধর্ম প্রচারিত আদর্শানুসারে জীবন 
গঠন করিতে সাহায্য করিতে পারিব। প্রথমে আইস, 
প্রকৃতি ক্রীত্দাসের কপালে সদাই যে ঈর্ধারূপ তিলক 
অঙ্কিত করেন, তাহ! মোচন করি। কাহারও প্রতি 
ঈর্ষান্বিত হইও না। সকল শুভকর্মানু্ঠায়ীকেই সাহায্য 
করিতে সর্বদা প্রস্তুত থাক। ত্রিলোকের প্রত্যেক জীবের 
উদ্দেস্ঠে শুভেচ্ছা প্রেরণ কর।, 
আমাদের ধর্মের এক কেন্দ্রীভূত সত্য-_যাহা হিন্দু, 

বৌদ্ধ, জৈন সকলেরই সাধারণ উত্তরাধিকারসূত্রে প্রাপ্য, 
তাঁহার উপর দণ্ডায়মান হই আইস। সেই কেন্দ্রীভূত 
সত্য এই মানবাত্মা, অজ, অবিনাশী, সর্বব্যাপী, অনন্ত 
মানবাত্মা, ধাহার মহিমা স্বয়ং বেদ প্রকাশ করিতে অক্ষম, 
খধাহার মহিমার জমক্ষে অনন্ত সূর্য্য চন্দ্র তারকা ও 
নীহারময় নক্ষত্রপুপ্জ বিন্দুতুল্য। প্রত্যেক নরনারী, শুধু 
তাহাই নহে, উচ্চতম দেব হইতে তোমাদের প্দতলম্থ এ 
কীট পর্য্যন্ত সকলেই এ আত্ম, হয় উন্নত, নয় অবনত। 
প্রভেদ__-প্রকারগত নহে, পরিমাণগত | 

আত্মার এই অনন্ত শক্তি, জড়ের উপর প্রয়োগ 
করিলে ভৌতিক উন্নতি হয়, চিন্তার উপর .প্রয়োগ 
করিলে মনীষার বিকাশ এবং আপনার উপর প্রয়োগ 
করিলে মানুষকে ঈশ্বর করিয়া তুলে । N 

প্রথম আমরা ব্রহ্মত্ব লাভ করি আইস, পরে অপরকে 
ব্ৰহ্ম হইতে সাহায্য করিব। “আপনি সিদ্ধ হইয়া অপরকে 
সিদ্ধ হইতে সহারতা কর, ইহাই আমাদের মূলমন্ত্র 
হউক। মানুষকে পাপী বলিও না। তাহাকে বল, তুমি 
ব্রহ্ম। যদিও শয়তান কেহ. থাকে, তথাপি আমাদের 
ব্ৰহ্মকেই স্মরণ করা কর্তব্য শয়তানকে নহে। 

যদি গৃহ অন্ধকার থাকে, তবে সব্বদা “অন্ধকার, 
‘অন্ধকার’ বলিয়। দুঃখ প্রকাশ করিলে অন্ধকার দূর হইবে 

না। আলো লইয়া! আইস। জানিয়া রাখ যাহা কিছু 
অভাবাত্মক, যাহ! কিছু পূর্ববর্তী ভাগগুলিকে ভাগিয়া 
ফেলিতেই নিযুক্ত, যাহ! কিছু কেবল দৌবদর্শনাত্বক, তাহা 
চলিয়া যাইবেই 'যাইবে; যাহা কিছু ভাবাত্মক, যাহা 
কিছু গড়িতে চেষ্টা করে, যাহা কোন একটি সত্য স্থাপন 
করে, তাহাই অবিনাশী, তাহাই চিরকাল থাকিবে । এস 
আমরা বলিতে থাকি, “আমরা সংস্বরূপ, ব্রহ্ম সংস্বরূপ, 
আর আমরাই ব্রহ্ম, শিবোহহং শিবোহহং__-এই বলিয়া 
অগ্রসর হইয়া যাই, চল। জড় আমাদের লক্ষ্য নহে, 
চৈতন্য । যে কোন বস্তুর নামরূপ আছে, তাহাই 
নামরূগহীন সত্তার অধীন। শ্রুতি বলেন, ইহাই সনাতন 
সত্য। আলোক লইয়া আইস, অন্ধকার আপনি চলিয়া 
যাইবে। বেদান্তকেশরী গর্জন করুক, শুগালগণ 
তাহাদের গর্তে পলায়ন করিবে। ভাব চারিদিকে 
ছড়াইতে থাক; ফল যাহা হইবার, হউক। বিভিন্ন 
রাসায়নিক পদার্থ একত্রে রাখিয়া দাও; উহাদের মিশ্রণ 
আপন! আপনিই হইবে। আত্মার শক্তির বিকাশ কর; 
উহার শক্তি ভারতের সর্বত্র ছড়াইয়৷ দাও; যাহ! কিছু 
প্রয়োজন, তাহা আপন! আপনিই আসিবে। 

তোমার আভ্যত্তরিক ব্রহ্মভাব পরিস্ফুট কর, সমুদ্রয়ই 
উহার চারিদিকে সামপ্তস্তভাবে বিন্যস্ত হইবে । 

বণিত ইন্দ্রবিরোচনসংবাদ* স্মরণ কর। উভয়েই 
তাহাদের ব্রন্মত্ব সম্বন্ধে উপদেশ পাইলেন। কিন্তু অসুর 
বিরোচন নিজের দেহকেই ব্রহ্মা বলিয়! স্থির করিলেন, 
কিন্তু ইন্দ্র নিজেকে দেবতা বলিয়া বুঝিতে পারিলেন, 
বাস্তবিক আত্মাকেই ব্ৰহ্ম বলা হইয়াছে। তোমরা 
সেই ইন্দ্রের সন্তান; তোমরা সেই দেবগণের বংশধর । 
জড় কখন তোমাদের ঈশ্বর হইতে পারে না, দেহ কখন: 
তোমাদের ঈশ্বর হইতে পারে না । 

ভারত আবার উঠিবে, কিন্ত জড়ের শক্তিতে নহে, 
চৈতন্তের শক্তিতে, বিনাশের বিভয়পতাকা লইয়া নহে, 
শান্তি ও প্রেমের পতাকা, লইয়া সন্ন্যাসীর বেশ-সহায়ে। 
অর্থের শক্তিতে নহে, ভিক্ষাপাত্রের ' শক্তিতে । বলিও 
না, তোমরা দুর্বল; বাস্তবিক সেই আত্মা সর্ববশক্তি- 
মান। রামকৃষ্ের ভ্রীচরণের দেবস্পর্শে যে এ কয়েকটি 
মুষ্টিমেয় যুবকদলের অভ্যুদয় হইয়াছে, তাহাদের দিকে 
দৃষ্টিপাত কর। তাহারা আসাম হইতে সিন্ধু ও হিমালয়, 
হইতে কুমারিকা পর্য্যন্ত তাহার উপদেশামৃত প্রচার 
করিয়াছেন। তাহারা পদব্রজে ২০,০০০ ফুট উর্দাবত্তী 
হিমালয়ের তুষাররাশি অতিক্রম করিয়া তিব্বতের রহস্ত 
ভেদ করিয়াছেন। তাহারা চীরধারী হইয়া দ্বারে দ্বারে. 

(১) ছান্দোগ্যোপনিষদের শেষাংশ দেখ। 

ভিক্ষা করিয়াছেন। কত অত্যাচার তাহাদের উপর 
দিয়া গিয়াছে__-এমন কি, তাহার! পুলিস দ্বারা অন্গুস্থত 
হইয়া কারাগারে নিক্ষিপ্ত হইয়াছেন, অবশেষে যখন 
গভর্ণমেন্ট তাহাদের নির্দোধিভার বিষে বিশেষরূপ 
প্রমাণ পাইয়াছেন, তখন তাহার! মুক্তিলাভ করিয়াছেন। 
এক্ষণে তাহার! বিংশতিজন মাত্র। কালই যেন 
এই সংখ্য! দ্বিসহজ্রে পরিণত হয়। * হে বঙ্গীয় যুবকবৃন্দ, 
তোমাদের দেশের জন্য ইহা প্রয়োজন, সমুদয় জগতের 
জন্য ইহা প্রয়োজন । তোমাদের আভ্যন্তরীণ ব্রহ্মশক্তি 
জাগরিত কর “উহ! তোমাদিগকে ক্ষুধা তৃষ্ণা শীত উষ্ণ 
সমুদয় সহা করিতে সমর্থ করিবে। বিলাসপূর্ণ গৃহে 
বিয়া, সর্বপ্রকার সুখ-সম্ভোগে পরিবেষ্টিত থাকিয়া 
একটু সখের ধর্ম করা অন্যান্ত দেশের _ পক্ষে শোভা 
পাইতে পারে, কিন্তু ভারতের অস্থিমজ্জীয় ইহা 
হইতে উচ্চতর ভাব জড়িত। সে সহজেই প্রতারণ। 
ধরিয়া ফেলে । তোমাদিগকে ত্যাগ করিতে হইবে। 
মহৎ হও | স্বাৰ্থত্যাগ ব্যতীত কোন মহৎ কাৰ্য্যই 
সাধিত হইতে পারে না পুরুষ স্বয়ং জগ-স্থষ্ট করিবার 
জন্য আপনার ন্বার্থত্যাগ করিলেন, আপনাকে বলি 
দিলেন। ভোমরা সর্বপ্রকার আরাম, সুখনচ্ছন্দ, নাম 
যশ অথবা পদ, এমন কি, জীবন পর্য্যন্ত বিসজ্জন দরিয়া 

মানবরূপ শৃঙ্খলগঠিত এমন একটি সেতু নির্মাণ ক 
উপর দিয়া লক্ষ লক্ষ লোক এই জীবনসমুদ্র পার হইয়া 
যাইতে পারে। 
সব্বপ্রকার মঙ্গলকর শক্তিকে একত্রীভূত কর। 
তুমি কোন্‌ পতাকার নিয়ে থাকিয়া যাত্রা করিতেছ, সে 
দিকে লক্ষ্য করিও না। তোমার পতাকা নীল, , হরি 
বা লোহিত, তাহ! গ্রাহ্য করিও না, কিন্তু সমুদয় রঙ 
মিশাইয়। প্রেমরূপ শ্বেতবর্ণের তীব্র জ্যোতিঃর প্রকাশ 
কর। আমাদের আবশ্যক-_কাধ্য করিয়া যাওয়া-_-কল 
যাহা, তাহা আপনা আপনি হইবে। যদি কোন সামাজিক - 
নিয়ম তোমার ত্রন্মত্বলাভের প্রতিকূল হয়, তাহা আত্মার 
শক্তির সন্মুখে আর টিকিবে না। আমি ভবিষ্যৎ কি 
হইবে, তাহ! দেখিতে পাইতেছি না, দেখিবার জন্য আমার 
আগ্রহও নাই। কিন্ত আমি যেন দিব্যচক্ষে দেখিতেছি 
যে, আমাদের সেই প্রাচীনা মাতা আবার জাগরিতা 
হইয়াছেন, পুর্ববাপেক্ষা অধিক মহামহিমান্বিত হইয়া 
পুনব্বার নবযৌবনশালিনী হইয়া তাহার সিংহাসনে 
বসিয়াছেন। শান্তি ও আশীর্ববাণী প্রয়োগ সহকারে 
তাহার নাম সমগ্র জগতে ঘোষণা কর। 
কৰ্ম্ম ও প্রেমে চিরকাল তোমাদেরই 
বিবেকানন্দ । 

“যখনই ধর্মের গ্রানি ও অধর্ম্মের অভ্যুত্থান হয়, তখনই 
আমি ধর্ম পুনঃ স্থাপনের জন্য আবিভূতি হই? হে 
মহারাজ, এ কথাগুলি পবিত্র গীতীশান্ত্রে সেই সনাতন 
ভগবানের বাক্য ; এই বাক্য জগতে আধ্যাত্মিক শক্তি- 
প্রবাহের সনাতন উত্থান পতন নিয়মের মূলমন্তরন্থরূপ ৷ 

এই সকল পরিবর্তন বার বার নূতন তালে, নূতন ছন্দে 
জগতে প্রকাশিত হইতেছে আর যদিও অন্থান্ মহান্‌ 
পরিবর্তনের ন্যায়, তাহাদের কার্ধ্যক্ষেত্রের মধ্যগত প্রত্যেক 
ক্ষুদ্রাৎ ক্ষুদ্রতম বস্তুর উপর তাহারা প্রভাব বিস্তার 
করিতেছে, তথাপি অনুকুল স্থানেই তাহাদের কার্ধ্যকারিতা 
অধিক প্রকাশ পায়। 

সমষ্টিভাবে যেমন জগতের আদিম অবস্থা ব্রিগুণের 
সাম্যভাব, (এই সাম্যভাবের চ্যুতি ও তাহা পুনঃ- 
প্রাপ্তির জন্য সমুদয় চেষ্টা লইয়াই এই প্রকৃতির বিকাশ 
ঝ্রন্গাণ্ড; যতদিন ন! এই সাম্যাবস্থ৷ পুনরায় আসে, 
ততদিন এইভাবেই চলিতে থাকে) ব্যষ্টিভাবে তেমনি 

* রাঁজপুতানার অন্তর্গত খেতড়ির মহারাজের অভিনন্দনপত্রের 
উত্তর ( ১৮৪৫ )। 

আমাদের এই পৃথিবীতে যতদিন মনুস্তজাতি বর্তমান 
আকারে থাকিবে, ততদিন এই বৈষম্য ও তাহার নিত্য 
সহচর এই সাঁম্যলাভের চেষ্টা ছুই পাশাপাশি বিরাজ 
করিবে। তাহাতে সমুদয় পৃথিবীর ভিন্ন ভিন্ন জাতির 
ভিতর, জাতির উপরিভাগগুলির ভিতর ও এমন কি 
প্রত্যেক ব্যক্তিতে ব্যক্তিতে, প্রবল বিশেষত্ব থাকিবে, 
যাহাতে একটি হইতে আর একটি পৃথক্রূপে জান! 
যাইবে।, . 

অতএব নিরপেক্ষভাবে যেন তুলাদণ্ডে পরিমাণ 
করিয়া সকলকে সমান শক্তি প্রদত্ত হইলেও প্রত্যেক . 
জাতিই যেন কোন বিশেষ প্রকার শক্তিসংগ্রহ ও 
বিতরণের উপযোগী এক একটি অদ্ভুত যন্্ত্বরূপ আর সেই 
জাতির অন্যান্য অনেক শক্তি থাকিলেও সেই বিশেষ 
শ্তিটিই সেই জাতির বিশেষ লক্ষণরূপে উজ্্বলভাবে 
প্রকাশ পায়। মনুষ্যপ্রকৃতির কোন বিশেষ ভাবের 
বিশেষ বিকাশ ও উদ্দীপনা হইলে, তাহার প্রভাব অল্প 
বিস্তর সকলেই অনুভব করিলেও যে জাতির উহা! 
বিশেষ লক্ষণ এবং সাধারণতঃ যাহাকে কেন্দ্র করিয়াই 
উহা! উৎপন্ন হয়, তাহা সেই জাতির অন্তরের অন্তস্তল 
পর্য্যন্ত আলোড়িত করে। এই কারণেই ধর্ম্মদগতে কোন 
আন্দোলন উপস্থিত হইলে, তাহার ফলে ভারতে অবশ্যই 

নানাপ্রকার গুরুতর পরিবর্তন হইতে থাকিবে, যে" 


ভারতরূপ কেন্দ্র হইতে বহুবিস্তৃত ধর্ম্মতর্গসমূহ বারংবার 
উত্থিত হইয়াছে, কারণ, ধর্ম্মভূমি বলিয়াই. ভারতের 
বিশেষত্ব । 

প্রত্যেক ব্যক্তি তাহাকেই কেবল সত্য বলে, যাহা! 
তাহার উদ্দেশ্সিদ্ধির সহায়তা করে। সাংসারিক 
ভাবাপন্ন ব্যক্তিগণের নিকট যাহা! কিছুর বিনিময়ে টাকা 
হয়, তাহাই সত্য ; যাহার বিনিময়ে টাকা হয় না, তাহা 
অসত্য । প্ৰভুত্ব বাহার আকাজ্জা, যাহাতে সকলের 
* উপর প্রতুত্ব করিবার বাসন! চরিতার্থ হয়, তাহার নিকট 
তাহাই সত্য, বাকি কিছুই নয়।  এইরূপে যাহা কোন 
ব্যক্তির জীবনের বিশেষ প্রিয় আকাজ্ঞারূপ হৃদয়ধ্বনির 
প্রতিধ্বনি না করে, তাহাতে সে কিছুই দেখিতে 
পায় না। [ও 

যাহাদের একমাত্র লক্ষ্য জীবনের সমুদয় শক্তির 
বিনিময়ে কাঞ্চন, নাম বা অপর কোনরূপ ভোগস্থখের 
অঞ্জন, যাহাদের নিকট সমরসজ্জায় সজ্জিত সৈন্যদলের 
যুদ্ধযাত্রাই একমাত্র শক্তি বিকাশের লক্ষণ, যাহাদের 
নিকট ইন্দরিয়স্থখই জীবনের একমাত্র সুখ, তাঁহাদের 
নিকট ভারত সর্বদাই একট! প্রকাণ্ড মরুর ন্যায় প্রতীয়- 
মান হইবে; তাহারা যাহাকে জীবনের বিকাশ বলিয়া 

বিবেচনা করে, উহার এক বায়ুপ্রবাহই যেন তাহার পক্ষে 
মৃত্যুন্ষরূপ। ৃ্‌ ৃ 

কিন্তু যাঁহাদের জীবনতৃষ ইন্দ্রিয়গতের অতি দূরে 
অবস্থিত অমৃতনদীর সলিলপানে একেবারে মিটিয়া 
গিয়াছে, ধাহাদের আত্মা সর্পের জীর্ণত্বক্‌মোচনের ন্যায় 
কাম, কাঞ্চন ও যশঃস্পুহারূপ ত্রিবিধ' বন্ধনকে দূরে 
ত্যাগ করিয়াছে, খাহারা চিত্তস্থৈর্য্যের উন্নত শিখরে 
আরোহণ করিয়া তথা হইতে, ইন্দ্রিযন্ধনে আবদ্ধ 
ব্যক্তিগণ দ্বারা ‘ভোগ’ নামে নির্দিষ্ট মাকাল ফলের 
জন্য নীচজনোচিত কলহ, বিবাদ, দ্বেষহিংসার প্রতি 
গ্রীতি ও প্রসন্নতার দৃষ্টি নিক্ষেপ করেন, ধাহাদের সঞ্চিত- 
পুর্ব সৎকর্মের ফলে চক্ষু হইতে অজ্ঞানের আবরণ 
খসিয়া পড়িয়াছে, এবং ধাহাদিগকে অসার নামরূপ 
ভেদ করিয়! প্রকৃত সত্য দর্শনে সমর্থ করিয়াছে, তাহারা 
যেখানেই থাকুন না কেন, আধ্যাত্মিকতার জননী ও 
অনন্তখনি স্বরূপ ভারতবর্ষ তাহাদের নিকট ভিন্নাকারে__ 
মহিমময় উজ্জলতর ভাবে__প্রতীত হয়, ছায়াবাজি- 
প্রায় জগতে যিনি একমাত্র প্রকৃত সত্তা, তাহার 
অনুসন্ধানপরায়ণ প্রত্যেক ব্যক্তির নিকট উহা! আশার 
আলোকরপে প্রতীত হয়। 

অধিকাংশ মানবই তখনই শক্তিকে শক্তি বলিয়া 

বুঝিতে পারে, যখন উহা! তাহাদের অনুভবের উপযোগী 
হইয়া স্থল আকারে তাহাদের সম্মুখে প্রকাশ পায়। 
তাহাদের নিকট প্রবল সমরোৎসাহ লুঠনাদিই, খুব 
স্পষ্টতঃ প্রত্যক্ষ্য শক্তির বিকাশ বলিয়! প্রতীত হয় ; আর 
যাহ! কিছু ঝড়ের মত আসিয়া সন্মুখে যাহ! কিছু পায় 
তাহাকেই উল্টিয়া পাল্টিয়া দেয় না, তাহাই তাঁহাদের 
দৃষ্টিতে মৃত্যুন্বরপ। সুতরাং শত শত শতাব্দী ধরিয়া 
কোনরূপ বাধা দিবার চেষ্টাশৃন্ত হইয়া বিদেশী বিজেতৃ- 
গণের পদতলে পতিত, একতাহীন, স্বদেশহিতৈষণ! 
লেশশৃহ্য ভারতবর্ষ তাহাদের নিকট গলিত আস্থিপূর্ণ ভূমি 


বলিয়া, প্রাণহীন পচনশীল পদার্থরাশি বলিয়। প্রতীত 
হইবে। 


কথিত হয় যে, যোগ্যতমই কেবল জীবনসংগ্রামে 


জয়ী হইয়া থাকে। তবে সাধারণ ধারণানুসারে যে 
জাতি স্বজাতির মধ্যে অযোগ্যতম, সে জাতি দারুণ 
জাতীয় দুর্ভাগ্যচক্রে নিষ্পেষিত হইলেও কেন তাহার 
বিনাশের কিছুমাত্র চিহ্ন দেখা যাইতেছে না? তথা- 
কথিত বীধ্যশালী ও কর্মপরায়ণ: জাতিসমূহের শক্তি 
যেমন একদিকে প্রতিদিন কমিয়া আসিতেছে, তেমনি 
এদিকে দুর্নীতিপরায়ণ (1) হিন্দুর সর্ব্বাপেক্ষ। অধিক 
শক্তির বিকাশ হইতেছে, ইহা কিরূপে হয়? যাহারা 

এক মুহূর্তের মধ্যে জগৎকে শোণিতদাগরে প্লাবিত 
করিয়। দিতে পারেন, তাহারা খুব প্রশংসা, পাইবার যোগ্য ' 
বটেন, যাহারা জগতের কয়েক লক্ষ্য লোককে সুখে 
স্বচ্ছন্দে রাখিবার জন্য পৃথিবীর অদ্ধেক লোককে শুকাইয়া 
মারিতে পারেন,  তীহাদেরও মহৎ গৌরব প্রাপ্য 
বটে, কিন্তু যাহার! অপর কাহারও অন্ন না কাড়িয়া লইয়াই 
শত শত লক্ষ লোককে শান্তি ও সুখস্বচ্ছন্দে রাখিতে - 
পারেন, তাঁহারা কি কোনরূপ সম্মান পাইবার যোগ্য 
নহেন? শত শত শতাব্দী ধরিয়। অপরের উপর 
বিন্দুমাত্র অত্যাচার না করিয়া লক্ষ লক্ষ লোকের অ্ৃষ্ট- 
চক্রকে পরিচালনা করাতে কি কোনরূপ শক্তির বিকাশ 
লক্ষিত হইতেছে না? 

সকল প্রাচীন জাতির পুরাণেই বীরগরণের উপাখ্যান 
দেখা যায়,_তাহাদের প্রাণ তাহাদের শরীরের কৌন 
বিশেষ ক্ষুদ্র অংশে আবদ্ধ ছিল। যতদিন উহার উপর 
হাত পড়ে নাই, ততদিন তীহারা অজেয় ছিলেন। 
এইরূপ বৌধ হয়, যেন প্রত্যেক জাতিরই এইরূপ বিশেষ 
বিশেষ স্থানে জীবনীশক্তি সঞ্চিত আছে; তাহাতে হাত 
না পড়িলে কোন দুঃখবিপদেই সেই জাতিকে নাশ 
করিতে পারে না । 

ধর্মই ভারতের এই জীবনীশক্তি। যতদিন না হিন্দু- 

৫১ 


হিন্দুধর্মের নবজাগরণ 


জাতি তাহার: পুর্ব্বপুরুষগণের নিকট উত্তরাধিকার- 
_ স্বত্রে প্রাপ্ত জ্ঞান বিস্মৃত হইতেছে, ততদিন জগতে 
এমন কোন শক্তি নাই, যাহা! উহাকে ধ্বংস করিতে 
পারে। 

যে ব্যক্তি সৰ্ব্বদাই স্বজাতির অতীত কাঁধ্যকলাঁপের 
আলোচনা করে, আজকাল সকলেই তাহাকে নিন্দা 
করিয়া থাকেন। তাহারা বলেন, এইরূপ ক্রমাগত 
অতীতের আলোচনাতেই হিন্দুজাতির নানারপ দুঃখ- 
দু্ববিপাক ঘটিয়াছে। কিন্তু আমার বোধ হয়, ইহার 
বিপরীতটিই সত্য যতদিন হিন্দুজাতি তাহার অতীতের 
গৌরব, অতীতের ইতিহাস ভুলিয়া ছিল, ততদিন উহ! 
সংজ্ঞাহীন অবস্থায় পড়িয়াছিল। যতই অতীতের 
আলোচনা হইতেছে, ততই চারিদিকে পুনরুজ্জীবনের 
লক্ষণ দেখ| যাইতেছে। ভবিষ্যংকে এই অতীতের ছাঁচে 
ঢালিতে হইবে, অতীতই ভবিষ্যৎ হইবে। 

অতএব হিন্দুগণ যতই তাহাদের অতীত ইতিহাসের 
আলোচনা করিবেন, তাহাদের ভবিব্যৎ ততই উজ্জলতর 
হইবে; আর যে কেহ এই অতীতকে প্রত্যেক ব্যক্তির 
আয়ত্ত করিবার চেষ্টা করিতেছেন, তিনিই স্বজাতির 
পরম হিতকারী। আমাদের পু্বপুরুষগণের আচার ও 
নিয়মগুলি মন্দ ছিল বলিয়া ভারতের অবনতি হয় নাই 

কিন্ত এই অবনতি .হইবার কারণ এই যে,- এগুলির যেরূপ 
ন্যায়তঃ পরিণাম হওয়া উচিত ছিল, তাহা হইতে দেওয়া 
হয় নাই। 

ভারতেতিহাসের প্রত্যেক বিচারশীল পাঠকই জানেন, 
ভারতের সামাজিক বিধানগুলি যুগে যুগে পরিবর্তিত 
হইয়াছে। 

প্রথম হইতেই এই নিয়মগুলি কালে. ধীরে ধীরে 
ক্রমাভিব্যগ্তমান এক বিরাট্‌ উদ্দেশ্যের তদানীন্তন সমাজে 
প্রতিফলনের চেষ্টাস্বরপ ছিল। প্রাচীন ভারতের 
খবিগণ এত দূরদর্শী ছিলেন যে, জগৎকে তাহাদের 
জ্ঞানের মহত্ব বুঝিতে এখনও অনেক শতাব্দী অপেক্ষা: 
করিতে হইবে । আর তাহাদের বংশধরগণের, এই 
মহান্‌ উদ্দেশ্যের পূর্ণভাব ধারণার অক্ষমতাই ভারতের 
অবনতির একমাত্র কারণ । 

প্রাচীন ভারত শত শত শতাব্দী ধরিয়া তাহার সর্ব্ব- 
প্রধান ব্রাহ্মণ ও ক্ষত্রিয় ছুই ভাতির-_উচ্চাভিলাবপূর্ণ 
অভিসন্ধি সাধনের ঘুদ্ধক্ষেত্র ছিল । 

একদিকে ব্রাহ্মণগণ, সাধারণ প্রজাগণের উপর 
ক্ত্রিয়গণের অবৈধ সামাজিক অত্যাচার নিবারণে বদ্ধ- 
পরিকর ছিলেন--এই প্রজাগণকে ক্ষত্রিয়গণ আপনাদের 
ধর্মসঙ্গত খাগ্ঠরপে নির্দেশ করিতেন। অপর দিকে, 

ক্ষত্রিয়গণই ভারতে একমাত্র শক্তিসম্পন্ন জাতি ছিলেন, 
যাহার! ব্রাক্মণগণের আধ্যাত্মিক অত্যাচার ও লোঁক- 
গণকে বন্ধন করিবার জন্য তাহারা যে ক্রমবর্ধমান 
নূতন নূতন ক্রিয়াকা্ড প্রবেশ করাইতেছিলেন, তাঁহার 
বিরুদ্ধে চেষ্টা করিয়া কিয়ৎপরিমাণে কৃতকার্য হইয়া 
ছিলেন। 

উভয় জাতির এই সংঘর্ষ অতি প্রাচীনকাল হইতেই 
আঁরম্ত হইয়াছিল। সমুদয় শ্রুতির ভিতরেই ইহা অতি 
সুস্পষ্টভাবে লক্ষিত হইতে পারে। এক মুহূর্তের জন্য 
এই বিরোধ মন্দীভূত হইল, যখন ক্ষত্রিয়াল ও জ্ঞান- 
কাণ্ডের নেতা শ্রীকৃষ্ণ উভয় দলের সামগ্রস্ত কিরূপে 
হইতে পারে, দেখাইয়া দিলেন। তাহার ফল গীতার 
শিক্ষা, যাহা ধর্ম, দর্শন ও উদারতার সারম্বরূপ। কিন্ত 
বিরোধের কারণ তখনও বর্তমান ছিল সুতরাং তাহার 
ফল অব্শ্ান্তাবী। সাধারণ দরিদ্র মুর্খ প্রজার উপর 
প্রভুত্ব করিবার উচ্চাকাজ্ষ! পূর্বোক্ত দুই জাতিরই 
বর্তমান ছিল, সুতরাং আবার প্রবলভাবে বিরোধ জাগিয়া 
উঠিল । আমর! সেই সময়কার যৎসামান্য সাহিত্য যাহা 
প্রাপ্ত হই, তাহা সেই প্রাচীনকালের প্রবল বিরোধের 
ক্ষীণ প্রতিধ্বনি মাত্র, কিন্তু অবশেষে ক্ষত্রিয়ের জয় 
হইল, জ্ঞানের জয় হইল, স্বাধীনতার জয় হইল আর 

কর্মকাণ্ডের প্রাধান্ত রহিল না, কর্মকাণ্ডের অধিকাংশ 
একেবারে চিরকালের জন্য চলিয়৷ গেল । 

এই উত্থানের নাম বৌদ্ধ সংস্কার। ধর্ম্মের দিকে 
উহাতে কর্মকাণ্ড হইতে র্রিমুক্তি সুচনা করিতেছে আর 
রাজনীতির দিকে ক্ষত্রিযগণের দ্বার! ত্রান্গণপ্রাধান্য বিনাশ 
সুচিত হইতেছে । 

ইহা! বিশেষ লক্ষ্য করিবার বিষয় যে, প্রাচীন ভারতে 
যে সর্বশ্রেষ্ঠ দুইজন ব্যক্তি জন্মগ্রহণ করিয়াছিলেন, 
তাহারা উভয়েই ক্ষত্রিয় ছিলেন__কৃষণ ও বুদ্ধ_ইহা আরও 
বেশী লক্ষ্য করিবার বিষয় যে, এই ছুই অবতারই লিঙ্গ- 
জাতিবর্ণনিবির্বশেষে সকলকেই জ্ঞানের দ্বার খুলিয়া 
দিয়াছিলেন। 

বৌদ্ধধর্মের অদ্ভুত নীতিবলসত্বেও উহার অধিকাংশ 
শক্তিই ধ্বংসকাধ্যে নিয়োজিত হওয়াতে উহাকে উহার 
জন্মভূমিতেই মৃত্যুলাভ করিতে হইল আর উহার যাহ! 
কিছু অবশিষ্ট রহিল, তাহাও, উহ! যে সকল কুসংক্ষার 
ও ক্রিয়াকাণ্ড নিবারণে নিয়োজিত হইয়াছিল, তদপেক্ষা 
শতগুণ ভয়ানক কুসংস্কার ও ক্রিয়াকাণ্ডে পূর্ণ হইয়া উঠিল । 
যদিও উহা! আংশিকভাবে বৈদিক পশুবলি নিবারণে 
কৃতকাৰ্য্য হইয়াছিল, কিন্তু উহ! সমুদয় দেশকে মন্দির, 


" প্রতিমা যন্ত্র ও সাধুগণের অস্থিতে পূর্ণ করিয়া ফেলিল। 

বিশেষতঃ, উহার দ্বারা আর্ধ্য, মঙ্গোলীয় ও আদিম 
নিবাসী জাতির যে একটি কিন্তৃতকিমাকার মিশ্রণ হইল, 
তাহাতে অজ্ঞাতদারে কতকগুলি বীভৎস বামাচার 
সম্প্রদায়ের স্থষ্টি হইল। প্রশ্তানতঃ এই কারণেই সেই 
মহান্‌ আচার্য্যের উপদেশীবলীর এই বিকৃত পরিণতিকে 
শরীবুদ্ধ ও তাহার সন্যাসিসমপ্রনায়কে ভারত হইতে 
তাড়াইতে হইয়াছিল । 

এইরূপে মন্ুত্যাদেহধারিগণের মধ্যে সর্বশ্রেষ্ঠ ভগবান 
বুদ্ধ কর্তৃক পরিচালিত সঞ্জীবন শক্তিপ্রবাহও পুতিগন্ধ- 
ময় রোগবীজপূর্ণ ক্ষুদ্র আবদ্ধ জলাশয়ে পরিণত হইল 
এবং ভারতকেও অনেক শতাব্দী ধরিয়া অপেক্ষা করিতে 
হইল, যতদিন না ভগবান্‌ শঙ্কর এবং তাহার কিছু পরেই 
রামানুজ ও মধ্বাচার্য্যের অভ্যুদয় হইল । 

ইতিমধ্যে ভারতেতিহাসের এক সম্পূর্ণ নূতন 
পরিচ্ছেদ আরম্ভ হইয়াছিল। প্রাচীন ব্রাহ্মণ ও ক্ষত্রিয় 
জাতি অন্তহিত হইয়াছিলেন। হিমালয় ও বিন্ধ্যের 
মধ্যবত্তা আধ্যভূমি, যাহা কৃষ্ণ ও বুদ্ধকে প্রসব করিয়া- 
ছিল, যাহা মহামান্য রাজধি ও ত্রহ্গধিগণের ক্রীড়াতূমি 
ছিল, তাহ| নীরব রহিল; আর ভারত উপদ্বীপের সৰ্ব্ব 
নিশ্নদেশ হইতে, ভাষ| ও আকারে সম্পূর্ণ বিভিন্ন জাতি 
হইতে, প্রাচীন ত্রান্মণগণের বংশধর বলিয়া গৌরবকারী : 

বংশসমূহ হইতে, বিকৃত বৌদ্ধধর্মের বিরুদ্ধে প্রতিক্রিয়া 
আরম্ভ হইল। 

আব্যাবর্তের সেই ব্রাহ্মণ ও ক্ষত্রিরগণ কোথায় 
গেলেন? তাঁহাদের একেবারে লোপ হইল, কেবল 
এখানে ওখানে ব্রান্গণত্ব বা ক্ষত্রিয়ত্বাভিমানী কতকগুলি 
মিশ্র জাতি রহিল। আর তাহাদের ‘এতনদ্দেশপ্রস্থতস্তা 
সকাশাদএ্রজন্মনঃ। স্বং স্বং চরিত্রং শিক্ষেরন্‌ পৃথিব্যাং 
সর্ববমানবাঃ।৮  (মনু)_এই ‘এই দেশ (ত্র্গাবর্ত বা 
্রন্মধিদেশ ) প্রস্থৃত ব্রান্মণগণের নিকট হইতে পৃথিবীর 
সকল মানুষ আপন আপন চরিত্র শিক্ষা করিবে” এইরূপ 
অহস্কত, আত্তগ্লীঘাময় উক্তি সত্বেও তাহাদিগকে অতি 
বিনয়ের সহিত দীনবেশে দাক্ষিণাত্যবাসিগণের পদতলে 
বসিয়া শিক্ষা করিতে হইয়াছিল। ইহার ফলস্বরূপ 
ভারতে পুনরায় বেদের অভ্যুদয় হইল-_বেদীন্তের যে 
গুনরুখান হইল, এইরূপ বেদান্তের চর্চা আর কখন হয় নাই, 
গৃহস্থের পর্য্যন্ত আরণ্যকপাঠে নিযুক্ত হইলেন। 

বৌদ্বধর্্ম প্রচারে ক্ষত্রিয়েরাই প্রকৃত নেতা ছিলেন 
এবং দলে দলে তীহারা বৌদ্ধ হইয়াছিলেন। সংস্কার ও 
ধর্ম্মন্তরকরণের উৎসাহে সংস্কৃত ভাষা উপেক্ষিত হইয়া 
লোকপ্রচলিত ভাষাসমূহের চ্চা প্রবল হইয়াছিল । 
আর অধিকাংশ ক্ষত্রিয়ই বৈদিক সাহিত্য ও সংস্কৃত 

শিক্ষার বহিভূত হইয়া, পড়িয়াছিলেন। সুতরাং দাক্ষিণাত্য 
হইতে যে এই সংস্কারতরঙ্গ আসিল, তাহাতে কিয়ৎপরিমাণে 
কেবলমাত্র ব্রাহ্মণগণেরই উপকার হইল । কিন্তু ভারতের 
অবশিষ্ট লক্ষ লক্ষ লোকের পদদেশে উহা! পুর্ব হইতেও 
অধিক শৃঙ্খল পরাইল । | 

ক্ষত্রিয়ণণ চিরকালই ভারতের মেরুদণ্ড স্বরূপ 
সুতরাং তাহারাই বিজ্ঞান ও স্বাধীনতার সনাতন রক্ষক। 
দেশ হইতে কুসংস্কার তাড়াইবার জন্য চিরকাল তাহার! 
বজবাণী উচ্চারণ করিয়া গিয়াছেন আর ভারতেতিহাসের 
প্রথম হইতে শেষ পর্য্যন্ত তাহারা ব্রান্মণকুলের অত্যাচার 
হইতে সাধারণকে রক্ষা করিবার অভেদ প্রাচীরম্বরূপ 
হইয়া দণ্ডায়মান আছেন। 

যখন তাহাদের অধিকাংশ ঘোর অজ্ঞানে নিমগ্ন 
হইলেন আর অপরাংশ মধ্য এসিয়ার বর্ধর জাতির 
সহিত শোণিতসম্বন্ধ স্থাপন করিয়া ভারতে পুরোহিত- 
গণের অগ্রতিহত শক্তি স্থাপনে তরবারি নিয়োজিত 
করিলেন, তখনই ভারতের পাপের মাত্রা পূর্ণ হইয়া 
আসিল আর ভারতভূমি একেবারে ডুবিয়া গেল,_কখনও 
আর উঠিবেও না, যতদিন না| ক্ষত্রিয় নিজে জাগরিত 
হইয়া আপনাকে মুক্ত করিয়া অবশিষ্ট জাতিগণের চরণ 
শৃঙ্খল উন্মোচন করিয়া দেন। পৌরোহিত্যই ভারতের 

সব্ধনাশের মূল। মানুষ নিজ ভ্রাতাকে হানাবস্থ করিয়া 
স্বয়ং কি কখন হীনভাবাপন্ন না হইয়! থাকিতে পারে ? 

জাঁনিবেন, রাঁজাজী, আপনার পুরব্বপুরুষগণের দ্বারা 
আবিষ্কৃত সত্যসমৃহের মধ্যে সর্বশ্রেষ্ঠ সত্য_এই 
ব্ৰন্মাণ্ডের একত্ব । কৌন ব্যক্তি কি আপনার কিছুমাত্র 
অনিষ্ট না করিয়া অপরের অনিষ্ট করিতে পারে? এই 
ব্ৰাহ্মণ ও ক্ষত্ৰিয়গণের অত্যাচারসমষ্টি চক্রবৃদ্ধির নিয়মে 
তাহাদের মস্তকে এই সহত্রবর্ষব্যাগী দাসত্ব ও অবনতি 
আনয়ন করিয়াছে__ভাহারা অনিবার্ধ্য কর্মাফলই ভোগ 
করিতেছেন। আপনাদেরই একজন পূর্ধ্বপুরুষ বলিয়া 
ছিলেন, ‘ইহৈব তৈৰ্জ্জিতঃ সর্গো যেবাং সাম্যে স্থিতং 
মনঃ1% খাহাদের মন সাম্যভাবে অবস্থিত, তাহার! জীব- 
দ্রশাতেই সংসার জয় করিয়াছেন। তাহাকে লোকে 
ভগবানের অবতার বলিয়া বিশ্বাস করিয়া থাকে, আমর! 
সকলেই ইহ! বিশ্বাস করি। তবে কিউ্তাহার এই বাক্য 
অর্থহীন গ্রলাপমাত্র ? যদি না হয়, আর আমরা জানি 
তাহা নয়, তবে জন্ম, লিঙ্গ, এমন কি গুণ পর্য্যন্ত বিচার 
না করিয়া সমুদয় স্থষ্ট জগতের এই সম্পূর্ণ সাম্যের বিরুদ্ধে 
যে কোন চেষ্টা, তাহ! ভয়ানক ভ্রমপূর্ণ আর যতদিন না 
কেহ এই সাম্যজ্ঞান লাভ করিতেছে, ততদিন সে কখনই 
মুক্ত হইতে পারে না। 

অতএব হে রাজন, আপনি বেদান্তের উপদেশাবলী 
পালন করুন,_-অমুক ভাব্যকারের বা টাকাকারের ব্যাখ্যানু- 
সারে নহে, আপনার অন্তর্ধ্যামী আপনাকে যেরূপ 
বুঝাইয়াছেন, সেইরূপ ভাবে । সর্ব্বোপরি এই সব্বভূতে, 
সর্বববন্ততে সমজ্ঞানরপ মহান উপদেশ প্রতিপালন করুন 
-_সব্বভূতে সেই। এক ভগবান্‌কে নিরীক্ষণ করুন| 

ইহাই মুক্তির পথ; বৈবম্যই বন্ধনের পথ। কোন 
ব্যক্তি বা কোন জাতি বাহ একত্ব জ্ঞান ব্যতীত বাহ্য 
স্বাধীনতা লাভ করিতে পারে না, আর সকলের মানসিক 
শক্তির ' একবজ্ঞান ব্যতীত মানসিক স্বাধীনতাঁও লাভ 
করিতে পারে না। 

অজ্ঞান, ভেদবুদ্ধি ও বাসনা, এই তিনটিই মানব 
জাতির দুঃখের কারণ, আর উহাদের মধ্যে একটির 
সহিত অপরটির অচ্ছেগ্ভ সম্বন্ধ । একজন মান্গুবের 
আপনাকে অপর কোন মানুষ হইতে, এমন কি, পণ্ড 
হইতেও শ্রেষ্ঠ ভাবিবার কি অধিকার আছে? বাস্তরিক 
ত সর্বত্রই এক বস্তু বিরাজিত। "বং স্ত্রী ত্বং পুমানসি 
ত্বং কুমার উত বা কুমারী,_তুমি স্ত্রী তুমি পুরুষ, 
তুমি কুমার আবার তুমিই কুমারী ।, 

অনেকে বলিবেন, ‘এরূপ ভাবা সন্ন্যামীর শোভা 
পায়, তাহাদের পক্ষে ইহাই ঠিক বটে, কিন্ত আমরা 

যে গৃহস্থ! অবশ্য গৃহস্থকে অন্যান্য অনেক কর্তব্য করিতে 
হয় বলিয়া সে ততটা এই সাম্যভীবে অবস্থিত হইতে 
পারে না, কিন্ত তাহাদেরও ইহা আদর্শ হওয়া উচিত । 
এই সমত্বভাব লাভ করাই সমুদয় সমাজের, সমুদয় 
জীবের ও সমুদয় প্রকৃতির আদর্শ। কিন্তু হায়, লোকে 
মনে করে, বৈষম্যই এই সমজ্ঞান লাভের উপায়। এ যেন 
অন্তায় কাজ করিয়া ন্যায় পথে পৌছানর মত হইল ! 

ইহাই মনুয্যপ্রকৃতির ঘোর ছ্বর্বলতা, মন্ুষ্যজাতির 
উপর অভিশাপন্বরূপ, সকল দুঃখের মূলম্বরূপ__এই 
বৈষম্য। ইহাই ভৌতিক, মানসিক ও আধ্যাত্মিক 
সব্র্ববিধ বন্ধনের মূল । 

‘সমং পশ্যন্‌ হি সর্বত্র সমবস্থিতমীশ্বরমূ। 
ন হিনজ্তযাত্মনাত্মানং ততো যাতি পরাং গতিম্‌॥ 

ঈশ্বরকে সর্বত্র সমভাবে অবস্থিত দেখিয়া তিনি আত্মা 
দ্বারা আত্মাকে হিংসা করেন না, সুতরাং পরম গতি লাভ 
করেনঃ 

এই একটি গ্লোকের দ্বারা, অল্প কথার মধ্যে মুক্তির 
সার্ব্বভৌমিক উপায় বল! হইয়াছে। 

রাজপুত আপনার! প্রাচীন ভারতের গৌরবন্বরূপ। 
আপনাদের অবনতি হইতে আরম্ভ হইলেই জাতীয় 
অবনতি আরম্ভ হইল। আর ভারত তাহা হইলেই 

কেবল উঠিতে পারে, যদি হক্ষত্রিয়গণের বংশধরগণ' 
ব্রাহ্মণের বংশধরগণের সহিত সমবেত চেষ্টায় বদ্ধপরিকর 
হন, লুষ্ঠিত এশ্বৰ্য্য ও ক্ষমতা ভাগ করিয়া! লইবার জন্য 
নহে, অজ্ঞানগণকে জ্ঞানদানের জন্য ও পুর্ব্বপুরুষগণের 
পবিত্র বাসভূমির বিনষ্ট গৌরব পুনরুদ্ধারের জন্য । 

আর কে বলিতে পারে, ইহা শুভ মুহূর্ত নহে? 
আবার কালচক্র ঘুরিয়া আসিতেছে, পুনর্ব্বার ভারত 
হইতে সেই শক্তিপ্রবাহ বাহির হইয়াছে, যাহা! অনতি- 
দীর্ঘকালমধ্যে নিশ্চয়ই জগতের চরম প্রান্তে পৌছিবে। 
এক বাণী উচ্চারিত হইয়াছে, যাহার প্রতিধ্বনি প্রবাহিত, 
হইয়া চলিয়াছে, প্রতিদিন অধিক হইতে অধিকতর 
শক্তিসংগ্রহ করিতেছেন, আর এই বাণী ইহার পূর্বববন্থা 
সকল বাণী হইতেই অধিক শক্তিশালী, কারণ উহা! 
উহার পূর্ববর্তী বাণীগুলির সম্টিত্বরূপ। যে বাণী একদিন 
সরম্বতীতীরে খধিগণের নিকট প্রকাশিত হইয়াছিল, 
যাহার প্রতিধ্বনি নগরাজ হিমালয়ের চূড়ায় চুড়ায় 
প্রতিধ্বনিত হইতে হইতে কৃষ্ণ, বুদ্ধ ও চৈতন্যের ভিতর 
দরিয়া সমতল প্রদেশে নামিয়া দেশ প্লাবিত করিয়া, 
ফেলিয়াছিল, তাহ! আবার উচ্চারিত হইয়াছে । আবার 
দ্বার উদ্ঘাটিত হইয়াছে। সকলে আলোর রাজ্যে: 
প্রবেশ কর-দ্বার আবার উদঘাটিত হইয়াছে । 

আর হে প্রিয় মহারাজ, আপনি সেই জাতির 
বংশধর, যাহা সনাতন ধর্মের জীবন্ত অবলন্বনস্তম্ভস্বরূপ 
এবং ইহার অঙ্গীকারবদ্ধ রক্ষক ও সাহায্যকারী; 
আপনিই কি ইহা হইতে দূরে থাকিবেন? আমি জানি, 
তাহা কখন হইতে পারে না। আমার নিশ্চয় ধারণা, 
আপনারই হস্ত আবার প্রথমেই ধর্ম্মের সাহাহ্যার্থ 
প্রসারিত হইবে । আর যখনই, হে রাজা অজিৎ সিং 
আমি আপনার সম্বন্ধে চিন্তা করি, যাহাতে আপনাদের 
বংশের সর্র্বপরিচিত বৈজ্ঞানিক শিক্ষার সহিত এমন 
পবিত্র চরিত্রের (যাহা থাকিলে একজন সাধুও 
গৌরবান্বিত হইতে পারেন ), এবং সর্ব মানবে অসীম 
প্রেমের যোগ হইয়াছে, যখন এইরূপ ব্যক্তিগণ সনাতন 
ধর্ম পুনর্গঠন করিতে ইচ্ছুক, তখন আমি উহার 
মহাগৌরবময় পুনরুদ্ধারে বিশ্বাসী না হইয়া থাকিতে পারি 
না। চিরকালের জন্য আপনার উপর ও আপনার স্বজন- 
গণের উপর শ্রীরামকৃষ্ণের আশীর্বাদ বধিত হউক আর 
আপনি পরের হিত ও সত্যগ্রচারের জন্য দীর্ঘকাল জীবিত 
থাকুন, ইহাই সর্বদা বিবেকানন্দের প্রার্থনা । 

যদিও আমাদের '্রহ্মবাদিনের’ পক্ষে কর্মের আদর্শ 
চিরকালই থাঁকিবে,_কর্্মপ্যেবাধিকারস্তে মা ফলেধু 
কদাচন”  “কশ্শেই তোমার অধিকার, ফলে কখনই 
নয়/__কিন্ত কোন অকপট কর্ম্মীরই কর্মক্ষেত্র হইতে 
অবসর গ্রহণের পূর্বে, এমন একেবারে হয় না যে, 
লোকে তাহার কিছু না কিছু পরিচয় পায় 

আমাদের কার্যের আরম্ভ খুবই মহৎ হইয়াছে আর 
আমাদের বন্ধুগণ এ বিষয়ে যে দৃঢ় আন্তরিকতা 
দেখাইয়াছেন, তাহার শতমুখে প্রশংসা করিলেও পৰ্য্যাপ্ত 
বল! হইল বলিয়া! বোধ হয় না। অকপট বিশ্বাস ও সং 
অভিসন্ধি নিশ্চয়ই জয়লাভ করিবে আর এই ছুই অস্ত্রে 
সজ্জিত হইয়া! অতি অল্পসংখ্যক ব্যক্তিও নিশ্চয়ই সৰ্ব্ব 
বিদ্বুকে পরাজয় করিতে সমর্থ হইবে । 

কপট অলৌকিক জ্ঞানাভিমানিগণ হইতে সর্বদা 
দুরে থাকিবে। অলৌকিক জ্ঞান হওয়! যে অসম্ভব, 
তাহা নয়, তবে এই জগতে যাহারা এরূপ জ্ঞানের 
দাবি করে, তাহাদের মধ্যে পনের আনার কাম কাঞ্চন: 

যশঃস্পৃহারপ গুপ্ত অভিসন্ধি আছে, আর বাকি এক 
আনার মধ্যে তিন পাই লোকের অবস্থা ডাক্তার 
কবিরাজের বিশেষ আলোচনার বিষয় বটে, কিন্তু 
দার্শনিকগণের নহে । 
আমাদের প্রথম ও প্রধান প্রয়োজন-_চরিত্র গঠন__ 
যাহাকে প্রতিষ্ঠিত প্রজ্ঞা বল! যায়। ইহা যেমন প্রত্যেক 
ব্যক্তির আবশ্যক, ব্যক্তির সমষ্টি সমাজেও তদ্রপ। জগৎ 
প্রত্যেক নূতন উদ্ভমের উপর, এমন কি, ধর্ম্মপ্রচারের 
নূতন উদ্ভমের উপরও সন্দেহের চক্ষে দেখিয়া থাকে 
বলিয়। বিরক্ত হইও না । তাহাদের অপরাধ কি? কত- 
বার কত লোকে তাহাদিগকে প্রতারিত করিয়াছে । যতই 
সংসার কোন নৃতন সম্প্রদায়ের দিকে সন্দেহের দৃষ্টিতে 
দেখে, অথবা উহার প্রতি কতকট| বৈরিভাবাপন্ন হয়, 
উহার পক্ষে ততই মঙ্গল । যদি এই সম্প্রদায়ে প্রচারের 
উপযুক্ত কোন সত্য থাকে, যদি বাস্তবিক কোন অভাব- 
মোচনের জন্যই উহার জন্ম হইয়া থাকে, তবে শীঘ্রই 
নিন্দা প্রশংসায় এবং ঘৃণা গ্রীতিতে পরিণত হয়। আজ- 
কাল লোকে প্রায় ধর্মকে কোনরূপ সামাজিক বা রাজ- 
নৈতিক উদ্দেশ্য সাধনের উপায় স্বরূপে লইয়া থাকে। 
এ বিষয়ে সাবধান থাকিবে । ধর্মের উদ্দেশ্য ধর্ম্ম। যে ধৰ্ম্ম 
কেবলমাত্র সাংসারিক সুখের উপায়স্বরূপ, তাহা আর 

যাহা হউক, ধৰ্ম্ম নহে। আর অবাধে ইন্দ্রিয-সুখভোগ 
ব্যতীত মনুষ্য জীবনের অপর কোন উদ্দেশ্য নাই, ইহা 
বলিলে ধর্মের বিরুদ্ধে, ঈশ্বরের বিরুদ্ধে এবং মনুয্য- 
প্রকৃতির বিরুদ্ধে ঘোরতর অপরাধ করা! হয় । ৮ 

সত্য, পবিত্রতা ও নিংন্বার্থপরতা, যে ব্যক্তিতে এই- 
গুলি বর্তমান, ব্বর্গে, মর্ত্যে, পাতালে এমন কোন শক্তি 
নাই যে, উহাদের অধিকারীর কোন ক্ষতি করিতে 
গারে। এইগুলি সম্বল থাকিলে সমুদয় ব্ৰহ্মাণ্ড বিপক্ষ 
হইয়া দাড়াইলেও এক ব্যক্তি তাহাদের সম্মুখীন হইতে 
পারে। 

সব্র্বোপরি সাবধান হইতে হইবে, অপর ব্যক্তি বা 
সম্প্রদায়ের সহিত আপোষ করিতে যাইও না। আমার 
এ কথ! বলিবার ইহ! উদ্দেশ্য নহে যে, কাহারও সহিত 
বিরোধ করিতে হইবে, কিন্তু সুখেই হউক, ছুঃখেই হউক, 
নিজের ভাব সর্বদা ধরিয়া থাকিতে হইবে, দল বাড়াইবার 
উদ্দেশ্যে তোমার মতগুলিকে অপরের নানারপ খেয়ালের 
অনুযায়ী করিতে যাইও না। তোমার আত্মা সমুদয় 
ব্রহ্মাণ্ডের আশ্রয়, তোমার আবার অপর আশ্রয়ের. 
প্রয়োজন কি? সহিষ্ণুতা, গ্রীতি ও দৃঢ়তার সহিত 
অপেক্ষা কর; যদি এখন কোন সাহায্যকারী না পাও, 
সময়ে পাইবে। তাঁড়াতাড়ির আবশ্যকতা কি? সব. 

মহৎ কার্য্যের আরম্তের সময় উহার অস্তিত্বই যেন বুঝা 
যায় না__কিন্ত তখনই বাস্তবিক উহাতে যথার্থ কাৰ্য্যশক্তি 
সঞ্চিত থাকে। 

কে ভাবিয়াছিল যে, সুদূর বঙ্গীয় পল্লীগ্রামের 
একজন দরিদ্র ব্রান্মণতনয়ের জীবন ও উপদেশ-_এই 
কয়েকবর্ষের মধ্যে এমন দূরদেশের লোকে জানিতে 
পারিবে, যাহার কথা আমাদের পূর্বপুরুষের স্বপ্নেও 
কখন ভাবেন নাই? আমি ভগবান্‌ রামকৃষ্ণের কথ! 
বলিতেছি।  শুনিয়াছ কি, অধ্যাপক ম্যাক্সমূলার 
নাইনটান্থ, সেঞ্চুরী” পত্রিকায় শ্রীরামকৃষ্ণ সম্বন্ধে এক 
প্রবন্ধ লিখিয়াছেন এবং যদি উপযুক্ত উপাদান পান, 
তবে আনন্দের সহিত তাহার জীবনী ও উপদেশের 
আরো বিস্তারিত বিবরণ সম্বলিত একখানি গ্রন্থ লিখিতে 
প্রস্তুত আছেন? অধ্যাপক ম্যাক্সমূলার একজন 
অসাধারণ ব্যক্তি। আমি দিন কয়েক পূর্বের তাহার সহিত 
সাক্ষাৎ করিতে গিয়াছিলাম। প্রকৃতপক্ষে বল! উচিত, 
আমি তাঁহাকে তাঁহার প্রতি আমার ভক্তি নিবেদন 
করিতে গিয়াছিলাম। কারণ, যে কোন ব্যক্তি শ্রীরাম- 
কৃষ্ণকে ভালবাসেন, তিনি স্রীই হউন, পুরুষই হউন, 
তিনি যে কোন সম্প্রদায়, মত বা জাতিভুক্ত হউন না 
কেন, তাঁহাকে দর্শন করিতে যাওয়া! আমি তীর্ঘযাত্রা 

১ ল্য জান করি। 'মন্তক্তানাঞ্চ যে ভক্তান্তে মে ভক্ততমা 


মতা+__আমার ভক্তের যাহার! ভক্ত, তাহারা আমার 
সর্বশ্রেষ্ঠ ভক্ত" ৷ ইহা! কি সত্য নহে? 

অধ্যাপক প্রথমে স্বর্গীয় কেশবচন্দ্র সেনের জীবনে 
হঠাৎ গুরুতর পরিবর্তন কি শক্তিতে হইল, তাহাই 
অনুসন্ধান করিতে প্রবৃত্ত হন, তাহার পর হইতে শ্রীরাম- 
কৃষ্ণের জীবন ও উপদেশের প্রতি বিশেষ আকৃষ্ট হন ও 
উহাদের চষ্চা আরম্ভ করেন । আমি বলিলাম, "অধ্যাপক 
মহাশয়, আজকাল সহস্র সহস্র লোকে রামকৃষ্ণের পূজা 
করিতেছে।” অধ্যাপক বলিলেন, “এরূপ ব্যক্তিকে 
লোকে পুজা করিবে না ত কাহাকে পৃজা করিবে?” 
অধ্যাপক যেন সহদয়তার মুত্তিবিশেষ । তিনি ষ্টাডি 
সাহেব ও আমাকে তাহার সহিত জলযোগের নিমন্ত্রণ 
করিলেন এবং আমাদিগকে, অক্সফোর্ডের কতকগুলি 
কলেজ: ও বোডলিয়ান পুস্তকাগার ( Bodleian 
Library ) দেখাইলেন। রেলওয়ে ষ্টেশন পর্য্যন্ত 
আমাদিগকে পৌছাইয়! দিয়া আসিলেন, আর আমাদিগকে 
এত যত্ন কেন করিতেছেন জিজ্ঞাসা করিলে বলিলেন, 
“রামকৃষ্ণ পরমহংসের একজন শিষ্ের সহিত ত আর 
প্রত্যহ সাক্ষাৎ হয় না” এ বাস্তবিক আমি নৃতন 
কথা শুনিলাম। সুন্দর উদ্যানসমন্বিত সেই মনোরম 

ক্ষুদ্র গৃহ, প্ততিবর্ধ বয়ঃক্ৰম সত্বেও সেই স্থির 
বালস্থলভ মস্থণ ললাট, রজতশুত্র কেশ খষি-হৃদয়ের 
কোন নিভৃত অন্তরালে গভীর আধ্যাত্মিকতার খনির 
অস্তিত্বসূচক সেই মুখের প্রত্যেক রেখা, তাহার সমুদয় 
জীবনের সঙ্গিনী সেই উচ্চাশয়া সহধর্ম্মী, (যে 
জীবন প্রাচীন ভারতের খধিগণের চিন্তারাশির প্রতি 
সহানুভূতি আকর্ষণ, উহার প্রতি লোকের বিরোধ 
ও ছ্বণাঁ অপনয়ন এবং অবশেষে শ্রদ্ধা উৎপাদনরূপ 
দীর্ঘকালব্যাগী কঠোর কার্ধ্যে ব্যাপৃত ছিল) তাহার সেই 
উদ্যানের তরুরাজি, পুষ্পনিচয়, তথাকার নিস্তব্ধ ভাব ও 
নিৰ্ম্মন আকাশ এই সমুদয় মিলিয়া কল্পনায় আমায় 
প্রাচীন ভারতের সেই গৌরবের যুগে লইয়া গেল; 
যখন ভারতে ব্রহ্মধি ও রাজধিগণের, উচ্চাশয় বানগ্রস্থ- 
গণের, অরুন্ধতী ও বশিষ্ঠগণের নিবাস ছিল। 

আমি তাহাকে ভাষাতত্ববিৎ বা পপ্ডিতরূপে দেখিলাম 
না, দেখিলাম যেন কোন আত্মা দিন দিন ব্রন্মের সহিত 
আপন একত্ব অনুভব করিতেছেন, যেন কোন হৃদয় 
অনন্তের সহিত এক হইবার জন্য প্রতি মুহুর্তে প্রসারিত 
হইতেছে । যেখানে অপরে শুষ্ক অপ্রয়োজনীয় তত্ত্ব 
সমূহের বিচাররপ মরুতে দিশাহারা হইয়াছে, সেখানে 
তিনি এক অমৃত কূপ খনন করিয়াছেন। তাহার 

-হৃদয়ধ্বনি যেন উপনিষদের সেই স্বরে সেই তালে 
ধ্বনিত হইতেছে, “তমেবৈকং জানথ আত্মানম্‌ অন্যা বাচে! 
বিমুঞ্চথ,”_‘সেই এক আত্মাকে জান, অন্য বাক্য ত্যাগ 
ক্র? 

যদিও তিনি একজন ব্ৰহ্মাণ্ড আলোড়নকারী পণ্ডিত 
ও দার্শনিক, তথাপি তাহার পাণ্ডিত্য ও দর্শন তাহাকে 
ক্রমশঃ উচ্চ হইতে উচ্চে লইয়া গিয়া আত্মসাক্ষাৎকারে 
সমর্থ করিয়াছে, তাহার অপর! বিদ্যা বাস্তবিকই তাহাকে 
পরাবিদ্যা লাভে সহায়ত! করিয়াছেন। . ইহাই প্রকৃত 
বিদ্যা । বিদ্যা! দদাতি বিনয়ং। জ্ঞান যদি আমাদিগকে 
সেই পরাৎপরের নিকট না লইয়া যায়, তবে জ্ঞানের 
আবশ্যকতা কি? 

আর ভারতের উপর তাহার কি অনুরাগ ! যদি 
আমার তাহার শতাংশের , একাংশও থাকিত, তাহা হইলে 
আমি ধন্য হইতাম। এই অসাধারণ মনন্বী, পঞ্চাশ বা 
ততোধিক বৎসর ধরিয়া ভারতীয় চিন্তারাজ্যে বসবাস 
ও বিচরণ করিয়াছেন; পরম আগ্রহ ও হৃদয়ের 
ভালবাসার সহিত সংস্কৃত সাহিত্যরপ অনন্ত অরণ্যের 
আলো ও ছায়ার বিনিময় পর্য্যবেক্ষণ করিয়াছেন, শেষে 
ওঁ সমুদয় তাহার হৃদয়ে বনিয়| গিয়াছে এবং তাহার 
সর্বাজে উহার রঙ ধরাইয়া দিয়াছে। 

ম্যাক্সমূলার একজন ঘোর বৈদান্তিক। তিনি 
বাস্তবিক বেদান্তের সুর বেস্ুর ভিন্ন ভিন্ন ভাবের ভিতর 
উহার প্রকৃত তানকে ধরিয়াছেন। বাস্তবিক পক্ষে, 
বেদান্ত সেই একমাত্র আলোক, যাহা পৃথিবীর সকল 
সম্প্রদায় ও মতকে আলোকিত করিতেছে, উহ! সেই 
এক তত্ব, সমুদয় ধর্মই যাহার কার্ষ্যে পরিণতি মাত্র । 
আর রামকৃষ্ণ পরমহংস কি ছিলেন? তিনি এই প্রাচীন 
তত্র প্রত্যক্ষ উদাহরণ, প্রাচীন ভারতের সাকার অবয়ব- 
স্বরূপ ও ভবিষ্যৎ ভারতের পূর্ববাভাসম্বরূপ__সকল 
জীতির নিকট আধ্যাত্মিক আলোকবাহকন্বরূপ। চলিত 
কথায় আছে, জহুরীই জহর চেনে। তাই বলি, ইহা! 
কি বিস্ময়ের বিষয় যে, এই পাশ্চাত্য খষি ভারতীয় 
চিন্তাগগনে কোন নূতন নক্ষত্রের উদয় হইলেই, 'ভারত- 
বাসিগণ উহার মহত্ব বুঝিবার পূর্বেই উহার প্রতি আকৃষ্ট 
হন ও উহার বিষয়ে বিশেষ আলোচন! করেন? 
আমি তাঁহাকে বলিয়াছিলাম, “আপনি কবে ভারতে 
আসিতেছেন?  ভারতবাসীর পূর্ব্বপুরুষগণের চিন্তারাশি 
আপনি যথার্থভাবে লোকের সমক্ষে প্রকাশ করিয়াছেন, 
সুতরাং তথাকার সকলেই আপনার শুভাগমনে আনন্দিত 
হইবে৷” বৃদ্ধ খধির মুখ উজ্জল হইয়া উঠিল, তাহার 
নয়নে এক বিন্দু অশ্রু নির্গতপ্রায় হইল-_মভাবে শির 

সঞ্চালিত হইল-_ধীরে ধীরে এই বাঁক্যগুলি বাহির 
হইল, প্তাহা হইলে আমি আর ফিরিব না; তোমাদের 
আমাকে সেখানে দাহ করিতে হইবে ।” আর অধিক 
প্রশ্ন মানব-দয়ের পবিত্র রহস্তপূর্ণ রাজ্যে অনধিকার 
প্রবেশের হ্যায় বোধ হইল। কে জানে, হয় ত কবি 
যাহা বলিয়াছিলেন, এ তাই__ 
“তচ্চেতসা৷ স্মরতি নূনমবোধপূর্ববমূ। 
ভাবস্থিরানি জননাস্তরসৌহৃ্যানি ॥৮ 
‘তিনি নিশ্চয়ই অজ্ঞাতভাবে হৃদয়ে দৃঢ়ভাবে নিবদ্ধ 
পু্ব্-জন্মের বন্ধুত্বের কথা ভাবিতেছেন।» 
তাহার জীবন জগতের পক্ষে পরম মঙ্গলম্বরূপ হইয়াছে। 
ঈশ্বর করুন, যেন বর্তমান শরীর ত্যাগ করিবার পূর্বে তাহার 
বহু বহু বৰ্ষ যায়। ইতি 


৬৩, সেন্ট জর্জ্ের রাস্তা, আপনার ইত্যাদি 
লণ্ডন, দক্ষিণ-পশ্চিম, বিবেকানন্দ 
৬ই জুন, ১৮৯৬ 


৭২ 


ডাঃ পল ভয়সেন *& 


দশবর্ষের অধিক অতীত হইল, কোন অনতিম্বচ্ছলা- 
বস্থাপন্ন পার্দরির আটটি সন্তানের অন্থতন জনৈক অল্প- 
- বয়স্ক জান্মান ছাত্র একদিন অধ্যাপক ল্যাসেনকে একটি 
নূতন ভাষ! ও সাহিত্য বিষয়ে-_ইউরোগীর় পণ্ডিতবর্গের 
পক্ষে তখনকার কালেও সম্পূর্ণ নূতন ভাবা ও সাহিত্য 
অর্থাৎ সংস্কৃত ভাষা সম্বন্ধে_বক্তৃত দিতে শুনিল। এই 
বক্তৃতাগুলি শুনিতে অবশ্য পয়সা লাগিত না, কারণ, 
এমন কি, এখন পর্যন্তও কোন ব্যক্তির পক্ষে কোন 
ইউরোগীয় বিশ্বিগ্ঠালয়ে সংস্কৃত শিখাইয়। অর্থোপার্জন 
করা অসম্ভব_-অবশ্ত যদি বিশ্ববিগ্ভালয় তাহার পৃষ্ঠ- 
পোষকত। করেন তবে স্বতন্ত্র কথা। 

অধ্যাপক ল্যাসেন জান্মানির সংস্কৃত বিছ্াা আলোচনা- 
কারিগণের অগ্রণীবর্গের--সেই বীরহ্ৃদয় জার্মান পণ্ডিত- 
দলের একরপ শেষ প্রতিনিধি। এই পণ্ডিতকুল 
বাস্তবিকই বীরপুরুষ ছিলেন__কারণ, বিদ্যার প্রতি পবিত্র 
ও নিঃস্বার্থ প্রেম ব্যতীত তখন জান্ম্নান বিদ্বদ্র্গের ভারতীয় 
সাহিত্যের প্রতি আকর্ষণের অন্য কি কারণ বিদ্যমান 


- * ব্ৰহ্মবাদিন্‌ সম্পাদককে লিখিত ( ১৮৯৬ ) 

ছিল? সেই বহুদশী অধ্যাপক শকুন্তলার একটি অধ্যায়, 
ব্যাখ্যা করিতেছিলেন। আর সেদিন আমাদের এই যুবক 
ছাত্রটি যেরূপ আগ্রহ ও মনোযোগের সহিত ল্যাসেনের' 
ব্যাখ্যা শুনিতেছিল, এরূপ আগ্রহবান্‌ শ্রোতা আর কেহই 
তথায় উপস্থিত ছিল না। ব্যাখ্যাত বিষয়টি অবশ্য অতিশয় 
হৃদয়গ্রাহী ও অদ্ভুত বোধ হইতেছিল, কিন্তু সর্বাপেক্ষা 
অদ্ভুত সেই অপরিচিত ভাষা--উহার অপরিচিত শব্দ- 
গুলি_-অনভ্যস্ত ইউরোগীয় মুখ হইতে উচ্চারিত হইলে 
উহার ব্যপ্রনবর্ণগুলি যেরূপ কিন্তৃতকিমাকার মূর্তি ধারণ 
করে, তদ্রপভাবে উচ্চারিত হইলেও-_তাহাকে অন্ভুত- 
ভাবে সন্ত্রযুগ্ধ করিয়াছিল। সে নিজ বাসস্থানে ফিরিল, 
কিন্ত সে রাত্রির নিদ্রায় সে যাহা শুনিয়াছিল, . তাহা! 
ভুলাইতে পারিল না। সে যেন এতদিনের অজ্ঞাত অচেনা 
দেশের চকিত দর্শন পাইল, এদেশ যেন তাহার দৃষ্ট অন্য 
সমুদয় দেশ অপেক্ষা বর্ণথেলার অধিক সমুজ্জল, উহার 
যেমন মোহিনীশক্তি, এই উদ্দাম যুবক-হৃদয় আর কখনও. 
তদ্ৰূপ অনুভব. করে নাই। 4 

তাহার বন্ধুবর্গ স্বভাবতঃই সাগ্রহে আশা করিতে- 
ছিলেন যে, কবে এই যুবকের স্বাভাবিক প্রবল শক্তি- 
গুলি স্ুপরিষ্ফুট হইবে-_তীহারা সাগ্রহে সেই দিনের 
প্রতীক্ষায় ছিলেন, যেদিন সে কোন উচ্চ অধ্যাপক- 

পদে নিযুক্ত হইয়া সাধারণের শ্রদ্ধা ও সম্মানভাজন- 
হইবে, সব্ব্বোপরি উচ্চ বেতন ও পদমর্ধ্যাদার ভাগী 
হইবে । কিন্তু কোথা হইতে মাঝে এই সংস্কৃত আসিয়! 
জুটিল! অধিকাংশ ইউরোপীয় পণ্ডিত তখন ইহার নামও, 
শুনেন নাই__আর উহাতে পয়সা হইবে? আমি পূর্বেই 
বলিয়াছি, সংস্কৃত ভাবায় পণ্ডিত হইয়া অর্থোপার্জন: 
পাশ্চাত্য দেশে এখন অসম্ভব ব্যাপার। তথাপি 
আমাদের আলোচ্য যুবকটির সংস্কৃত শিখিবার আগ্রহ অতি 
প্রবল হইল। দুঃখের বিষয়, আধুনিক ভারতীয় আমাদের 
পক্ষে বিদ্যার জন্য বিদ্যা শিক্ষার আগ্রহটা, কিরূপ 
ব্যাপার, তাহা বুঝাই কঠিন হইয়া দাড়াইয়াছে। তথাপি 
আমরা এখনও নবদ্বীপ, বারাণসী এবং ভারতের অন্যান্য 
কোন কোন স্থানেও পণ্ডিতগণের ভিতর, বিশেষ 
সম্যাসীদের ভিতর বয়স্ক ও যুবক উভয় শ্রেণীর লোকেরই 
সাক্ষাৎকার লাভ করি, যাহারা বিগ্ভার জন্য বিদ্যা 
জ্ঞানের জন্য জ্ঞানলাভের এইরূপ তৃষ্গায় উন্মত্ত । 
আধুনিক ইউরোপীয় ভাবাপন্ন হিন্দুর বিলাসোপকরণশৃন্ত, 
তাহাদের অপেক্ষা সহঅগুণে অধ্যয়নের অল্প স্থযোগ- 
বিশিষ্ট রাতের পর রাত তৈল প্রদীপের ক্ষীণ আলোকে 
হস্তলিপি পুঁথির প্রতি নিবদ্দৃষ্টি, ( যাহাতে অন্য যে 


‘কোন জাতির ছাত্রের চক্ষুর দৃষ্টিশক্তি সম্পূর্ণরূপে নষ্ট 

হইতে পারিত ) কোন দুর্লভ ভস্তলিপি পুঁথি বা বিখ্যাত 
অধ্যাপকের অনুসন্ধানে শত শত ক্রোশ ভিক্ষামাত্রোপ- 
জীবী হইয়া পদত্রজে ভ্রমণকারী, বৎসরের পর বৎসর 
যতদিন না কেশ শুভ্র হইতেছে ও বয়সের ভারে শরীর 
অক্ষম হইয়া! পড়িতেছে_-নিজ পঠিতব্য বিষয়ে অদ্ভুত- 
ভাবে দেহ মনের সমুদয় শক্তি প্রয়োগপরায়ণ__এরূপ 
ছাত্র ঈশ্বরকৃপায় এদেশ হইতে এখনও একেবারে লুপ্ত 
হয় নাই। এখন. ভারত যাঁহাকে নিজ মূল্যবান্‌ সম্পত্তি 
বলিয়| গৌরব করিয়া থাকে, তাহা নিশ্চিত অতীত 
কালে তাহার উপযুক্ত সন্তানগণের এতাদৃশ পরিশ্রমের 
ফলম্বরূপ আর ভারতীয় প্রাচীন যুগের পণ্ডিতগণের 
পাণ্ডিত্যের গভীরতা ও সারত্ব এবং উহার স্বার্থগন্ধহীনতা 
ও উদ্দেশ্ের__একাস্তিকতার সহিত আধুনিক ভারতীয় 
বিশ্ববিদ্ধালয়সমূহের শিক্ষায় যে ফললাভ হইতেছে 
তাহার তুলনা করিলেই আমার উপরোক্ত মন্তব্যের 
সত্যতা প্রতীয়মান হইবে। যদি ভারতবাসিগণ তাহাদের 
এতিহাসিক অতীতযুগের মত আন্তান্য জাতির মধ্যে 
নিজ পদগৌরব প্রতিষ্ঠিত করিয়া আবার উঠিতে চায়, 
তবে আমাদের দেশবাসিগণের জীবনে যথার্থ পাণ্তিত্যের 
জন্য স্বার্থহীন অকপট: উৎসাহ খাটি অকপট 
চিন্তাশক্তি আবার প্রবলভাবে জাগরিত হওয়া 

আবশ্যক । এইরূপ জ্ঞানস্পৃহাই জার্মানিকে তাহার বর্তমান 
পদবীতে--জগতের সমুদয় জাতির মধ্যে সর্ব্বশ্রেষ্ঠ না 
হউক, শ্রেষ্ঠগণের অন্যতম পদবীতে- উন্নীত করিয়াছে। 
এক্ষণে যাহা বলিতেছিলাম_-এই জার্মান ছাত্রের 
হৃদয়ে সংস্কৃতশিক্ষার বাসনা প্রবল হইয়াছিল। অবশ্য 
এই সংস্কৃতশিক্ষা করিতে দীর্ঘকাল ধরিয়া অধ্যবসায়- 
সহকারে পাহাড় চড়াইএর মত কঠোর পরিশ্রম করিতে 


' হয়। আর এই পাশ্চাত্য বিদ্যার্থীর ইতিহাসও অন্যান্ত 


সফলকাম বিদ্যাথিগণের জগৎপ্রসিদ্ধ ইতিহাসের মত-_ 
তাহাদের ন্যায় এই যুবকও কঠোর পরিশ্রম করিয়া 
অনেক ছুঃখকষ্ট ভোগ করিয়া অদম্য উৎসাহের সহিত 
নিজব্রতে দৃঢ়ভাবে লাগিয়া৷ থাকিয়! পরিণামে বাস্তবিকই 
যথার্থ বীরজনোচিত সাফল্যের গৌরবমুকুটে ভূষিত 
হইল। আর এখন-__শুধু ইউরোপ নহে, সমগ্র ভারতই 
এই কিল বিশ্ববিদ্যালয়ের দর্শনাধ্যাপক পল ডয়সেন' 
নামক ব্যক্তিকে জানে। আমি আমেরিকা ও ইউরোপে 
অনেক সংস্কৃত শাস্ত্রের অধ্যাপক দেখিয়াছি_-তীহাদের 
মধ্যে অনেকে বৈদান্তিক ভাবের প্রতি অতিশয় সহানুভূতি" 
সম্পন্ন। আমি তাহাদের মনীষায় ও নিঃস্বার্থ কার্ষ্যের 
উৎসগাঁকৃত জীবন দেখিয়া মুগ্ধ। কিন্তু পল ভয়সেন 
(অথবা ইনি যেমন সংস্কৃতে নিজে. দেবসেনা বলিয়া 

অভিহিত হইতে পছন্দ করেন) এবং বৃদ্ধ ম্যাকৃস- 
মূলারকে আমার ভারতের ও ভারতীয় চিন্তাপ্রণালীর 
সর্ববাপেক্ষা অকৃত্রিম বন্ধু বলিয়া ধারণা হইয়াছে। কিল 
নগরে এই উৎসাহী বৈদান্তিকের নিকট আমার প্রথম 
যাত্রা, তাহার ভারতভ্রমণের সঙ্গিনী মধুরপ্রকৃতি সহ- 
ধর্মিণী ও তাহার হদয়ানন্দদায়িনী বালিকা কন্যা, জার্মানি 
ও হল্যাণ্ডের মধ্য দিয়া আমাদের একত্রে লগ্ডনযাত্রা 
এবং লণ্ডনে ও উহার আশেপাশে আমাদের আনন্দজনক ' 
মিলনসমূহ-_-আমার জীবনের অন্তান্থ মধুময় স্মৃতির 
সহিত উহাদের অন্যতম অংশরূপে চিরকাল হৃদয়ে গ্রথিত 
থাকিবে । 

ইউরোপের প্রথম যুগের সংস্কৃতজ্ঞগণের সংস্কৃতচর্চার 
ভিতর সমালোচনাশক্তি অপেক্ষা কল্পনাশক্তি অধিক 
ছিল। তাহার! জানিতেন অল্প, সেই অল্প জ্ঞান হইতে 
আশ। করিতেন অনেক, আর অনেক সময় তাহারা অন্লম্বলল 
যাহা জানিতেন, তাহা লইয়াই বাড়াবাড়ি করিবার 
চেষ্টা করিতেন। আবার, সেই কালেও শকুন্তলাকে 
ভারতীয় দর্শনশান্ত্রের চরম সিদ্ধান্ত বলিয়া মনে করা- 
রূপ পাগলামীও একেবারে অজ্ঞাত ছিল না । ইহাদের 
পরেই স্বভাবতঃই একদল স্ুলদর্শী সমালোচক সম্প্রদায়ের 
অভ্যুদয় হইল-_তাহাদিগকে প্রকৃত পণ্ডিতপদবাচ্যই 

বলা যাইতে পারে না-_প্রথমোক্ত দলের প্রতিক্রিয়া 
স্বরপেই ইহাদের অভ্যুদয়। ইহারা সংস্কৃতের কিছু 
জানিতেন না৷ বলিয়াই হয়ত সংস্কৃত চর্চ। হইতে কোনরূপ 
ফললাভের আশা করিতেন না, বরং প্রাচ্যদেশীয় যাহা 
কিছু সমুদ্রয় লইয়াই উপহাস করিতেন। প্রথমোক্ত 
দ্লের__ধাহারা ভারতীয় সাহিত্যে কল্পনার চক্ষে কেবল 
নন্দনকাননই দর্শন করিতেন তাহাদের বৃথা কল্পনা- 
প্রিয়তার ইহারা কঠোর সমালোচনা করিলেন বটে, 
কিন্ত ইহারা নিজেরা! আবার এমন সকল সিদ্ধান্ত করিতে 
লাগিলেন যে, বেশী কিছু না বলিলেও উহাদিগকেও 
প্রথমোক্ত দলের সিদ্ধান্তের মতই বিশেষ অসমীচীন 
ও অতিশয় দুঃসাহসিক বল! যাইতে পাঁরে। আর এ 
বিষয়ে তাঁহাদের সাহস ' স্বভাবতঃই বাড়িয়া যাইবার 
কারণ এই যে, এই ভারতীয় ভাবের প্রতি জহানুভূতি- 
লেশশুন্ত ও না৷ ভাবিয়া চিন্তিয়া হঠাৎ সিদ্বান্তকারী 
পণ্ডিত ও সমালোচকগণ এমন শ্রোতৃবর্গের নিকট 
তাহাদের বক্তব্য বিষয়গুলি বলিতেছিলেন, ধাহাদের এ 
বিষয়ে কোনরূপ মতামত দিবার অধিকার ছিল কেবল 
তাহাদের সংস্কৃত ভাষাসন্বন্ধে সম্পূর্ণ অভ্ঞতা। এইরূপ 
সমালোচক পন্ডিতগণের নিকট হইতে নানারূপ বিরুদ্ধ 
সিদ্ধান্ত প্রস্থ' হইবে, তাহাতে বিস্ময়ের বিষয় আর 


ah ৭৯ 


হিন্দুধর্মের নবজাগরণ 


কি আছে? হঠাৎ হিন্দু বেচারা একদিন প্রাতঃকালে 
জাগিয়া দেখিল, যাহ! তাহার ছিল, তাহার কিছুই নাই 
_এক অপরিচিত জাতি তাহার নিকট হইতে তাহার 
শিল্প কাড়িয়া লইয়াছে, আর একজন তাহার স্থাপত্য- 
বিঘা কাড়িয়া লইয়াছে, আর এক তৃতীয় জাতি তাহার 
প্রাচীন বিজ্ঞান সমুদয় কাড়িয়।৷ লইয়াছে, এমন কি, 
তাহার ধর্মও তাহার নিজের নহে, উহাও পহলবজাতীয় 
প্রস্তরথণ্ডের অঙ্গে ভারতে আসিয়াছে! এইরূপ মৌলিক- 
গবেষণাপরম্পরারূপ উত্তেজনাপূর্ণ যুগের পর এখন 
অপেক্ষাকৃত ভাল সময় আসিয়াছে। এখন লোকে 
বুঝিয়াছে, বাস্তবিক কিছু সংস্কৃতগ্রন্থের সহিত কতকটা 
সাক্ষাৎ পরিচয় ও আলোচনাজনিত পাকা জ্ঞানের 
মূলধন না লইয়া কেবল হঠকারিতা সহকারে আন্দাজী 
কতকগুলি যা তা সিদ্ধান্ত করিয়া বসা) প্রাচ্যতত্বগবেষণা 
ব্যাপারেও হাস্তোদ্দীপক অসাফল্যই প্রসব করে আর 
ভারতে যে সকল কিংবদন্তি বহুকাল হইতে প্রচলিত 
আছে, সেগুলিকেও সদস্ত অবজ্ঞাসহকারে উড়াইয়! দিলে 
চলিবে না। কারণ, উহাদের মধ্যে এমন অনেক জিনিস 
আছে, যাহা লোকে স্বপ্নেও ভাবিতে পারে না। 

স্থখের বিষয়, ইউরোপে আজকাল একদল নৃতন 


ধরণের সংস্কৃত পণ্ডিতের অভ্যুদয় হইতেছে-_শ্রদ্ধাবান 

সহান্ুভূতিসম্পন্ন ও যথার্থ পণ্ডিত। ইহারা শ্রদ্ধাবান্, 
কারণ, ইহারা অপেক্ষাকৃত উচ্চদরের লোক আর সহানুভূতি- 
সম্পন্ন, কারণ, ইহার! বিদ্বান আর আমাদের 
ম্যাক্সমূলারই প্রাচীন্দল রূপ শৃঙ্খলের সহিত নূতন 
দলের সংযোগগ্রন্থিষ্বরূপ। হিন্দু আমরা পাশ্চাত্যদেশীয় 
অন্যান্য সংস্কৃতজ্ঞ পণ্ডিতদের অপেক্ষা অবশ্য ইহারই নিকট 
অধিক খণী, আর তিনি যৌবনাবস্থায় তদবস্থোচিত 
উৎসাহের সহিত যে সুবৃহৎ কার্ধ্য আরম্ভ করিয়! বৃদধীবস্থায় 
সাফল্যে পরিণত করিয়াছিলেন, তাহার কথা ভাবিতে 
গেলে আমার বিস্ময়ের অবধি থাকে না। ইহার সম্বন্ধে 
একবার ভাবিয়া দেখ-_হিন্দুদের চক্ষেও অস্পষ্ট লেখা 
প্রাচীন হস্তলিপি পুঁথি লইয়া দিনরাত ঘাটিতেছেন__ 
উহা আবার এমন ভাষায় রচিত, যাহা ভারতবাীর পক্ষে 
আয়ত্ত করিতেও সারাজীবন লাগিয়া যায়; এমন কোন 
অভীবগ্রস্ত পণ্ডিতের সাহায্যও পান নাই, ধীহাকে 
মাসে মাসে কিছু দিলে তাহার মাথাটা কিনিয়া লইতে 
পারা যায় ; আর “অতি নূতন গবেবণাপূর্ণণ কোন পুস্তকের 
ভূমিকায় ধাহার নামটির উল্লেখ মাত্র করিলে বইখানির 
কদর বাড়িয়া যায়। এই ব্যক্তির কথ! ভাবিয়া দেখ__ 
সময়ে সময়ে সায়ন-ভাষ্তের অন্তর্গত কোন শব্দ বা বাক্যের 
যথার্থ পাঠোদ্ধারে ও অর্থ আবিষ্কারে দিনের পর দিন 

ও কখনও কখনও মাসের পর মাস কাটাইয়া দ্রিতেছেন 
(তিনি আমাকে ন্বয়ং এই কথা বলিয়াছেন), এবং 
এই দীর্ঘকালব্যাগী অধ্যবসায়ের ফলে পরিশেষে বৈদিক 
সাহিত্যরূপ জঙ্গলের মধ্য দিয়া অপরের পক্ষে চলিবার 
জন্য সহজ রাস্তা প্রস্তুত করিয়া দিতে কৃতকাৰ্য্য 
হইয়াছেন; এই ব্যক্তি ও তাহার কাধ্য সম্বন্ধে ভাবিয়া 
দেখ, তারপর বল, তিনি আমাদের জন্য বাস্তবিকই 
কি করিয়াছেন। অবশ্য তিনি তাহার বহু রচনার মধ্যে 
যাহা কিছু বলিয়াছেন, আমরা সেই সকলের সহিত 
সকলে একমত না হইতে পারি, এইরূপ সম্পূর্ণ একমত 
হওয়া অবশ্যই অসম্ভব । কিন্তু এক্যমত হউক বা নাই 
হউক, এ সত্যটিকে কখন অপলাপ করা যাইতে পারে 
না যে, আমাদের পুর্ব পুরুষগণের সাহিত্য রক্ষা, উহার 
বিস্তার এবং উহার প্রতি শ্রদ্ধ। উৎপাদনের জন্য আমাদের 
মধ্যে যে কেহ যতদুর করিবার আশা করিতে পারি, এই 
এক ব্যক্তি তাহার সহস্রগুণ অধিক করিয়াছেন, আর 
তিনি এই কাৰ্য্য অতিশয় শ্রদ্ধা ও প্রেমপূর্ণ অন্তরের, 
সহিত করিয়াছেন । 

যদি ম্যাক্সমূলারকে এই নূতন আন্দোলনের 
প্রাচীন অগ্রদূত বলা যায়, তবে ডয়সেন নিশ্চিতই উহার 
একজন নবীন নেতৃপদবাচ্য, তদ্িষয়ে সন্দেহ নাই 

আমাদের প্রাচীন শান্রখনিতে যে সকল ভাব ও 
আধ্যাত্মিকতার অমূল্য রত্বসমূহ নিহিত আছে, ভাষা- 
তত্বেরে আলোচনার আগ্রহ অনেকদিন ধরিয়া তাহা- 
দিগকে আমাদের দৃষ্টির অন্তরালে রাখিয়াছিল। 
ম্যাক্সমূলার তাহাদের কয়েকটিকে সম্মুখে আনিয়া 
সাধারণের দৃষ্টিগোচর করিলেন এবং শ্রেষ্ঠতম ভাষা- 
তত্ববিৎ বলিয়া তাঁহার কথার যে প্রামাণ্য, তদ্বলে তিনি 
উহাতে সাধারণের মনোযোগ বলপূর্ববক আকর্ষণ করি- 
লেন। ডয়সেনের ভাষা-তত্ব আলোচনার দিকে আগ্রহ- 
রূপ কোন ঝৌক ছিল না। বরং তিনি দার্শনিক 
শিক্ষায় সুশিক্ষিত ছিলেন--তীহার প্রাচীন গ্রীস ও 
বর্তমান জান্মান তন্বালোচনাপ্রণালী ও সিদ্ান্তসমূহ 
বিশেষ জান! ছিল--তিনি ম্যাকৃসমূলারের ধুয়া ধরিয়া 
অতি সাহসের সহিত উপনিষদের গভীর দার্শনিক 
তত্সাগরে ডুব দিলেন, দেখিলেন, উহাতে কোন 
গলদ নাই বরং উহা! আমাদের বুদ্ধিবৃত্তি ও হৃদয়ের 
দাবি সম্পূর্ণ চরিতার্থ করে__তখন তিনি আবার তদ্রপ 
সাহসের সহিত তদ্িষয় সমগ্র জগতের সমক্ষে ঘোষণা 
করিলেন। পাশ্চাত্য পণ্ডিতবর্গের মধ্যে একমাত্র 
ডয়সেনই বেদান্তসন্বন্ধে তাহার মত খুব স্বাধীনভাবে ব্যক্ত 
করিয়াছেন। অধিকাংশ পণ্ডিত যেমন অপরে কি বলিবে 

এই ভয়ে জড়সড়, ডয়সেন তদ্রুপ কখনও অপরের 
মতামতের অপেক্ষা রাখেন নাই। বাস্তবিক এই জগতে 
এমন সাহসী লোকের আবশ্যক হইয়াছে, যাহার! সাহসের 
সহিত প্রকৃত সত্যসন্বন্ধে তাহাদের মতামত প্রকাশ 
করিতে পারেন! ইউরোপ সম্বন্ধে একথা আবার বিশেষ- 
ভাবে সত্য-_-তথাঁকার পণ্ডিতবর্গ এমন সকল বিভিন্ন 
ধর্মমত ও আচার ব্যবহারের কোনরূপ সমর্থন ও 
তাহাদের দৌষভাগ চাপা দিবার চেষ্টা করিতেছেন, 
যেগুলিতে সম্ভবতঃ তাহাদের অনেকে যথার্থভাবে বিশ্বাসী 
নহেন। সুতরাং ম্যাক্সমূলার ও ভয়সেনের এইরূপ 
সাহসের সহিত খোলাখুলিভাবে সত্যের সমর্থনের জন্য 
বাস্তবিক তাহারা! বিশেষরপ প্রশংসার ভাগী। প্রার্থন৷ 
করি, তাহারা আমাদের শান্ত্রসমূহের গুণভাগ প্রদর্শনে 
যেরূপ সাহসের পরিচয় দিয়াছেন, তদ্রুপ সাহসের 
সহিত উহার দৌষভাগ-_পরবর্তীকালে ভারতীয় চিন্তা- 
প্রণালীতে যে সকল গলদ প্রবেশ করিয়াছে, বিশেষতঃ 
আমাদের সামাজিক প্রয়োজনে উহাদের প্রয়োগ সম্বন্ধে 
যে সকল ক্রটি হইয়াছে__তাহাও সাহসের সহিত 
প্রদর্শন করুন। বর্তমানকালে আমাদের এইরূপ খাটা 
বন্ধুর সাহায্য বিশেষ প্রয়োজন হইয়া পড়িয়াছে,_ 
যাহার! ভারতে যে রোগ দিন দ্রিন বিশেষ প্রবল হইয়া 

উঠিতেছে, অর্থাৎ একদিকে দাসবৎ প্রাচীন প্রথার 
অতি চাঁটুবাদী দল- খাহারা প্রত্যেক গ্রাম্য কুসংস্কারকে 
আমাদের শাস্ত্রের সার সত্য বলিয়া ধরিয়া থাকিতে 
চান, আবার অপরদিকে পৈশাচিক নিন্দাকারিগণ__ 


 খ্হারা আমাদের মধ্যে ও আমাদের ইতিহাসের মধ্যে 


ভাল কিছু দেখিতে পান না এবং পারেন ত এই ধর্ম্ম ও 
দর্শনের লীলাভূমি আমাদের প্রাচীন জন্মভূমি সমুদয় 
আধ্যাত্মিক ও সামাজিক প্রতিষ্ঠানগুলিকে এখনই 
ভাঙ্গিয়া চুরিয়া ধুলিসাৎ করিতে চাহেন, এই উভয়দলের 
চূড়ান্ত একদেশী ভাবের গতিরোধ করিতে পারেন । 


20 MAY 1960 


০ 


